
Renhed  er  ligre  efter 
guddommelighed 


af  Præsident  David  O.  McKay. 


»Da  siger  Jesus  til  ham:  Vig  bort,  Satan!  thi  der  står 
skrevet:  Du  skal  tilbede  Herren  din  Gud  og  tjene  Ham 
alene.«  (Matt.  4.10). 

Vi  er  midt  i  fristelsen  her  i  dødeligheden,  men  vi  kan 
hæve  os  op  over  den,  hvis  vi  tænker  ædle  tanker,  hvis  vi 
togger  planer  og  heder  om  hjælp  til  at  holde  os  over  det 
lave  og  vulgære,  og  hvis  vi  holder  vore  legemer  og  vore 
tanker  rene  og  ubesmittede. 

Med  tanken  på  den  strålende  indvielse  af  Oakland  Temp- 
let endnu  hos  mig,  og  med  sjælens  overbevisning  om  de 
velsignelser,  som  venter  Kirkens  medlemmer  og  især  vore 
unge  mennesker,  når  de  går  ind  i  Herrens  Hus,  formaner 
jeg  ungdommen  til  at  forberede  sig  til  at  blive  værdig  til 
at  gå  ind  i  den  Allerhøjestes  templer. 

Der  er  én  fundamental  egenskab  eller  dyd,  som  er  nød- 
vendig for  at  gøre  forberedelsen  komplet.  Naturligvis  er 
der  mange  dyder  og  principper  i  evangeliet,  som  man  bør 
leve  op  til  så  nært  som  muligt,  som  forberedelse  til  at  kom- 
me i  templet. 

For  mange  år  siden  blev  følgende  formaning  givet  af  en 
Herrens  tjener:  ».  .  .  Vær  rene,  I  som  bærer  Herrens  kar 
.  .  .«  (L.  &  P.  38:4-2).  Ethvert  medlem  af  Kirken  bør  vide, 
at  et  af  de  første  krav  for  at  gå  ind  i  Herrens  Hus  er 
renhed.  I  har  hørt,  at  der  er  sagt,  at  »Renhed  er  lige  efter 
guddommelighed.«  Det  er  en  ydende  dyd,  ikke  blot  som 
forberedelse  til  at  gå  ind  i  Guds  Hus,  men  som  en,  der 
udvider  sig,  bidrager  til  lykke  og  vækst,  til  fred  i  sindet 
for  den  enkelte,  og  til  tilfredshed  i  hjemmet.  Renhed  bi- 
drager til  sundhed.  Renhed  bidrager  til  omgængelighed  og 
glæde  i  ægteskabet. 

Da  Herren  sagde:  »Vær  rene,  I  som  bærer  Herrens  kar«, 
er  jeg  sikker  på,  at  Han  tænkte  på  nødvendigheden  af 
renhed  i  tanke  så  vel  som  rene  hænder  og  rent  linned.  Det 
mægtigste  i  verden  er  ikke  den  bombe,  som  dræber  men- 
nesker og  sprænger  byer  i  luften  —  det  mægtigste  i  verden 
er  en  idé!  Det  er  den  tanke  og  den  idé,  som  opfandt  bom- 
berne og  andre  eksplosive  stoffer. 

»Sig  mig,  hvad  du  tænker  på,  når  du  ikke  behøver  at 
tænke,  og  jeg  vil  sige  dig,  hvad  du  er.«  Sidste  dages  hellige 
har  pligt  til  at  tænke  rene  tanker,  at  nære  høje  idealer. 
Så  længe  de  gør  det,  vil  deres  handlinger  være  i  overens- 
stemmelse med  disse  idealer.  En  ukendt  forfatter  har  en- 
gang ganske  rigtigt  sagt  følgende: 


Du  kan  aldrig  sige,  hvad  dine  tanker  vil  gøre, 

om  de  bringer  dig  had  eller  kærlighed, 

for  tanker  er  ting, 

og  deres  luftige  vinger 

er  hurtigere  end  brevduer. 

De  følger  universets  lov  — 

hver  ting  må  skabe  sin  egen  slags; 

og  de  fejer  hen  over  vejen 

for  at  bringe  dig  tilbage 

alt,  hvad  der  gik  ud  fra  dit  sind. 
Lad  mig  gøre  det  ganske  enkelt.  For  mange  år  siden  kom 
en  ung  mand  til  mig,  medens  jeg  var  præsident  for  den 
Europæiske  Mission,  og  gjorde  en  tilståelse  om  en  forkert 
og  syndefuld  handling.  Han  retfærdiggjorde  sig  ved  at  sige, 
at  han  tilfældigvis  kom  ind  i  en  boghandel  ved  lukketid, 
og  da  døren  var  låst,  gav  han  efter  for  fristelsen.  Han 
dadlede  omstændighederne  for  sit  fald. 

Men  jeg  sagde:  »Det  var  ikke  omstændighederne,  det  var 
ikke  den  låsede  dør,  heller  ikke  fristelsen.  Du  havde  tænkt 
på  det,  før  du  gik  ind  i  den  boghandel.  Hvis  du  aldrig 
havde  tænkt  på  den  handling,  ville  der  aldrig  have  været 

* 

nogen  omstændighed,  der  var  stærk  nok  til  at  friste  eller 
lokke  dig,  en  missionær,  til  at  falde.  Tanken  går  altid  forud 
for  handlingen.« 

Rene  tanker,  høje  idealer,  tanken  om  kærlighed  i  dens 
sande  betydning,  mådehold,  hjælpsomhed,  munterhed,  er 
alle  principper,  som  kan  bidrage  til  karakterens  udvikling. 
At  tænke  på  sig  selv,  nære  ond  vilje  mod  en  næste,  tænke 
på  en  eller  anden  anledning  til  at  tilfredsstille  appetitten 
ved  at  ryge  eller  drikke,  vil  lede  den  enkelte  til  at  begå 
disse  ting. 

Alting  i  Herrens  Hus  er  rent,  sundt  og  smukt;  det  er 
som  det  skulle  være,  og  de,  som  går  derind,  skulle  komme 
med  rene  hænder,  rene  tanker  og  rene  hjerter.  Det  gjorde 
et  dybt  indtryk  på  mig  engang  i  Salt  Lake  Templet,  da  jeg 
sad  sammen  med  andre  medlemmer  af  de  Tolvs  Råd  og  i 
overværelse  af  Kirkens  Første  Præsidentskab,  den  gang 
Præsident  Joseph  F.  Smith  var  præsident.  Han  havde  for- 
talt os  om  den  drøm,  han  havde  haft,  som  siden  er  blevet 
offentliggjort,  og  nogle  af  jer  har  måske  læst  den. 

Han  gav  det  mere  som  et  syn  end  som  en  drøm,  og 
som  sådan  synes  den  mig.  Han  syntes,  han  var  sammen 
med  andre  af  Kirkens  ledere,  som  var  døde  og  var  gået 
på  den  anden  side.  Det  ser  ud  til,  at  han  var  blevet  noget 

forsinket  ved  at  tage  sit  rene  linned  på,  og  han  var  lidt 
sent  på  det,  da  han  gik  ind  ad  døren  i  nærværelse  af  de 
ledere,  som  han  nævnte.  Der  sad  Profeten  Joseph  Smith, 
profetens  broder  Hyrum,  patriarken,  Præsident  Joseph  F. 
Smiths  bedstefader,  Præsident  Brigham  Young,  Præsident 
John  Taylor,  Præsident  Wilford  Woodruff  og  andre  af 
Kirkens  præsidenter  og  prominente  ledere.  På  det  tids- 
punkt blev  Præsident  Joseph  F.  Smith  meget  stærkt  klar 
over  det  privilegium  han  havde,  at  komme  ind  til  dette 
fornemme  selskab.  Tanken  om,  at  han  var  værdig  til  at 
sidde  sammen  med  den  gruppe  mænd  næsten  overvældede 
ham.  Han  stod  et  øjeblik,  da  han  gik  ind,  og  Profeten 
Joseph  så  op  og  sagde  til  ham:  »Joseph,  du  kommer  for 
sent.« 

Og  så  fyldte  en  stærk  tilfredsstillelse  præsidentens  sjæl, 
for  han  svarede:  »Ja,  Præsident  Smith,  jeg  kommer  for 
sent,  men  jeg  er  ren!«  Ikke  alene  var  hans  linned  rent,  men 


han  kunne  også  se  tilbage  og  have  den  erkendelse,  at  han 
havde  holdt  sin  sjæl  uplettet  fra  synd. 

Jeg  tror,  at  det  vil  blive  den  største  tilfredsstillelse,  som 
nogen  af  os  kan  få,  hvis  vi  også  møder  dem  af  vore  kære, 
som  er  gået  forud,  og  især  når  vi  kommer  i  vor  Herre  og 
Frelsers  nærhed. 

Vi  er  midt  i  fristelsen  her  i  dødeligheden,  men  vi  kan 
hæve  os  op  over  den,  hvis  vi  tænker  ædle  tanker,  hvis  vi 
lægger  planer  og  beder  om  hjælp  til  at  holde  os  over  det 
lave  og  det  vulgære  og  det  syndige,  og  hvis  vi  holder  vore 
legemer  og  vore  tanker  rene  og  ubesmittede. 

Lad  os  praktisere  disse  dyder  i  vort  hjem  og  i  vort  dag- 
lige liv,  hvor  vi  end  er,  så  at  vi,  når  vi  går  ind  i  Herrens 
Hus,  kan  sige:  »Jeg  er  ren.« 

THE 

SPOKEN 

WORD 


Oprigtig  taknemmelighed 
er  ikke  lav*... 

af  Richard  L.  Evans 


I  et  Essay  om  historie  skrev  James  Anthony  Froude: 
»Én  lektie,  og  kun  én,  kan  historien  siges  at  gentage  med 
tydelighed:  at  verden  på  en  eller  anden  måde  er  bygget 
på  moralske  grundvolde,  at  i  det  lange  løb  er  det  godt 
med  det  gode,  i  det  lange  løb  er  det  dårligt  med  det 
onde.  .  .  .«  Vi  er  taknemmelige  for  dette,  taknemmelige 
for  loven,  for  de  grundvolde,  hvorpå  vi  kan  sætte  vore 
fødder,  for  moralen,  for  den  moralske  lov;  taknemme- 
lige for  befalingerne,  for  årsager  og  følger,  uden  hvilke 
vi  ikke  kunne  vide,  hvad  vi  kunne  regne  med.  Vi  er  tak- 
nemmelige for  familier  og  venner,  for  en  overbevisning 
om  formålet  med  livet,  for  menneskehedens  fastlagte 
skæbne.  Vi  er  taknemmelige  »for  velsignelser,  vi  ikke  kan 
måle,  for  gaver  vi  ikke  kan  vurdere  .  .  .  for  bøger,  musik, 
kunst  og  for  de  store  opfindelser,  som  gør  disse  velsig- 
nelser tilgængelige  . .  .  for  små  børns  latter  . .  .  for  mid- 
lerne til  at  lindre  menneskelige  lidelser  ...  og  forøge  li- 
vets glæder  .  .  .  for  alt  godt  og  opløftende  .  .  .«  Vi  er  tak- 
nemmelige, som  dr.  Edward  L.  Thorndike  har  sagt  det, 
fordi  »Hos  de  store  mænd  er  kærlighed  stærkere  end  had, 
venskab    er    stærkere    end    egenkærlighed,    og    taknemme- 


lighed er  stærkere  end  misundelse.  .  .  .  Det  er  en  del  af 
moralen  og  klogskaben  hos  enhver  at  være  taknemmelig 
for  forældre,  som  har  taget  sig  af  ham,  venner  som  har 
givet  ham  kammeratskab  .  .  .  samfundet  som  beskytter 
ham,  uddanner  ham  og  giver  ham  en  chance  for  at  tjene 
sig  et  ærligt  levebrød.  ...  Vi  bør  være  taknemmelige  mod 
alle  anstændige  folk,  som  holder  fred,  udfører  et  ærligt 
arbejde  og  betaler  deres  regninger.  .  .  .  Lad  os  udtrykke 
vor  taknemmelighed  ved  at  efterligne  dem.«  Oprigtig  tak- 
nemmelighed er  ikke  altid  tavs,  ikke  neutral,  ikke  træg. 
Oprigtig  taknemmelighed  er  noget,  vi  gør  noget  ved.  Og 
når  vi  så  har  fået  så  meget,  har  vi  grund  til  at  vise  tak- 
nemmelighed ved  at  give  kærlighed,  ved  at  give  af  os 
selv,  ved  at  arbejde,  ved  at  påtage  os  ansvar,  ved  at  tage 
vare  på  vore  børn,  ved  at  leve  loyalt  efter  principperne, 
ved  at  holde  budene,  ved  at  ydmyge  os  for  det  guddomme- 
lige Forsyn,  taknemmelig  for  alt,  hvad  Gud  har  givet. 
»Den,  der  modtager  alt  med  taknemmelighed,  skal  blive 
herliggjort,  og  de  jordiske  ting  skal  tilfalde  ham...« 
(L.  &  P.  78:19). 

(Fra  Tempelpladsen,  22.  november  1964) 


Den  samme  gerning  har  en  ganske  forskellig  moralsk  be- 
tydning, eftersom  den  er  resultatet  af  en  gennemført  livs- 
anskuelse   eller    er    fremgået    af    en    øjeblikkelig    svaghed. 

D.  G.  Monrad 

Når  vi  hastigt  nærmer  os  den  tid,  hvor  vi  har  lej- 
lighed til  at  gå  ind  i  templet  igen,  vil  det  måske 
være  godt  at  skrive  nogle  få  ord  om  dette  hellige 
arbejde,  så  vi  bedre  kan  forstå  formålet  og  betyd- 
ningen bag  det. 

Ethvert  godt  medlem  af  Kirken  kan,  når  han  bli- 
ver voksen,  komme  ind  i  templet  og  modtage  sine 
endowments. 

De  endowments,  der  gives  til  Kirkens  medlemmer 
i  templet,  er  i  hovedsagen  instruktionskurser  om 
menneskets  eksistens,  før  det  kom  til  denne  jord, 
historien  om  vore  jordiske  forældre,  historien  om 
de  forskellige  uddelinger  i  evangeliet,  og  de  midler 
og  metoder,  hvorved  man  kan  opnå  glæde  her  på 
jorden  og  ophøjelse  i  himlen.  For  at  gøre  denne 
lange  historie  tydelig,  er  enhver  belærende  opfin- 
delse, som  indtil  nu  er  kendt  for  mennesket,  taget  i 
brug.  Den  henvender  sig  til  alle  menneskets  sanser 
for  at  gøre  evangeliet  klart  fra  begyndelsen  til  slut- 
ningen. 

Måske  er  der  intet  i  Kirken,  der  forstås  og  på- 
skønnes så  lidt  som  de  symboler  og  ritualer,  der  er 
forbundet  med  ordinancearbejdet  i  templet.  Grunden 
til  dette  ligger  i  mangel  på  forståelse  for  evangeliet 
hos  dem,  der  går  ind  i  templet  for  at  udføre  ordi- 
nancearbejde,  og  den  hastighed,  hvormed  det  er 
nødvendigt  at  arbejde  for  at  tjene  de  mange,  der 
søger  at  udføre  tempelarbejde  for  de  døde. 

For  at  forstå  og  fuldstændig  påskønne  templerne 
og  tempelarbejdet  må  man  skelne  mellem  den  ende- 
lige frelse  og  midlerne  til  at  nå  denne,  og  ritualerne 
og  symbolerne. 

Frelse  bliver  sommetider  betegnet  som  en  Guds 
gave,  men  det  er  ikke  desto  mindre  noget,  som  men- 
nesket selv  må  skaffe  sig.  Medens  et  menneske  ikke 
kan  opnå  frelse  uden  Gud,  kan  Gud  ikke  udstrække 
frelse,  medmindre  den  opnås  ved  den  enkeltes  vækst. 
Mennesket  kan  ikke  opnå  frelse  undtagen  gennem 
lydighed  mod  hele  loven,  for  frelse  betyder  frihed 
fra  al  smerte,  og  at  bryde  en  lov  følges  af  en  straf. 
På  denne  måde  er  vejen  til  frihed  vejen  til  lydighed 
mod  fremskridtets  love,  hvad  der  er  Guds  love.  Det 
menneskelige  fremskridts  lov  er  Jesu  Kristi  evange- 
lium. De,  som  er  blevet  klar  over,  hvad  loven  er,  har 
en  bedre  lejlighed  til  at  holde  fast  ved  loven  end 
andre.  De,  som  har  indgået  højtidelige  pagter  om  at 
holde  fast  ved  Guds  love,  er  mere  tilbøjelige  til  at 
følge  disse  love,  end  de  som  ikke  har  indgået  pag- 
terne, eller,  hvis  de  overtræder  lovene,  er  de  mere 


ivrige  efter  at  omvende  sig  fra  overtrædelsen. 

De,  som  bestandig  gennem  nogle  symboler  eller 
anordninger  bliver  mindet  om  deres  pagter  med 
Gud,  er  mere  tilbøjelige  til  at  holde  disse  pagter,  end 
de,  som'  ikke  kan  mindes  om  det  på  denne  måde. 

Der  findes  grundlæggende  principper  i  psykologi, 
og  Gud,  Mesteren  for  videnskab  og  psykologi,  har 
ikke  overset  dem  i  sit  ønske  om  at  skabe  udødelig- 
hed og  evigt  liv  for  mennesket.  I  Guds  templer  kan 
Kirkens  medlemmer  blive  instrueret  mere  fuldstæn- 
digt i  Guds  evige  love  og  indgå  en  højtidelig  pagt 
med  Ham  om  at  holde  Hans  befalinger,  og  på  samme 
tid  modtager  de,  ved  Hans  ordinerede  tjeneres  hæn- 
der, en  forjættelse  om  store  velsignelser,  som  følger 
lydigheden  mod  disse  pagter.  Denne  ordinance,  at 
indgå  pagt  med  vor  himmelske  Fader  i  Hans  hellige 
tempel,  kaldes  at  modtage  vore  »Endowments«,  det 
vil  sige,  at  modtageren  bliver  begavet  med  velsignel- 
ser fra  Gud  i  henhold  til  sin  lydighed  mod  disse 
pagter.  Her  anvendes  atter  et  stort  psykologisk  prin- 
cip. Folk,  som  ikke  har  et  bestemt  mål,  opnår  sjæl- 
dent så  meget  som  de,  der  har  et  stort  mål  at  stræbe 
imod.  På  samme  måde  driver  folk  gennem  livet  og 
gør  ikke  deres  bedste  for  at  leve  retskaffent,  fordi 
de  ikke  har  nogen  forståelse  af  den  evige  og  varige 
glæde,  som  retskaffenhed  resulterer  i.  Herren  har 
forordnet,  at  Hans  folk  skulle  bygge  templer  og  blive 
kendt  med  de  velsignelser,  der  er  parat  til  de  ret- 
skafne, som,  da  de  erkender  dette,  vil  stræbe  efter 
at  opnå  dem. 

For  at  den  person,  der  skal  have  sin  endowment, 
kan  få  større  erkendelse  af  Guds  love,  har  den  store 
Læremester  indstiftet  symboler.  Fra  det  tidspunkt 
et  menneske  går  ind  i  templet,  bør  hvert  trin  i  hans 
fremgang  indprente  ham  Guds  store  plan  til  men- 
neskets frelse. 

•  Herren  har  forordnet,  at  Hans  Hus  er  det  rette 
sted  til  at  åbenbare  Hans  store  forjættelser  for  men- 
neskene. Når  Kirkens  medlemmer  fatter  skønheden 
og  harmonien  ved  templets  ordinancer,  beslutter  de 
dybt  i  deres  hjerter  at  leve  et  sandere  og  bedre  liv, 
så  retfærdighedens  belønninger  engang  kan  komme 
til  dem. 

Tre  store  principper  ligger  bag  ved  Guds  ordinan- 
cer: 

1.  For  Gud  er  der  ingen  personsanseelse.  De  fattige 
og  rige,  de  ydmyge  og  stolte,  alle  har  den  samme 
klædning  på,  så  de  kan  lære  det  store  princip  —  alle 
mennesker  vil  blive  dømt  af  den  samme  lov,  og  alle, 
som  opnår  frelse,  må  vise  de  samme  egenskaber 
overfor  en  retfærdig  Gud  for  at  være  værdige  til 
frelse. 

2.  Et  menneske  kan  kun  frelses  så  hurtigt  som 
han  opnår  kundskab  om  Guds  love. 

3.  Frelse  opnås  ved  lydighed  mod  de  love,  som  vel- 
signelserne er  betinget  af. 

R.  Earl  Sorenson, 
missionspræsident. 

ET  STRÅIÆNDE  PRINCIP 


af  John  H.  Vandenberg,  Kirkens  Præsiderende  Biskop 
Tale  ved  Generalkonferencen  i  Salt  Lake  City,  april  1963 


Ved  århundredskiftet  sagde  Præsident  Lorenzo  Snow  i 
en  tale  til  de  hellige  ved  Generalkonferencen:  »For  halv- 
fjerds år  siden  blev  denne  Kirke  organiseret  med  seks  med- 
lemmer. Vi  begyndte  så  at  sige  som  et  lille  barn  .  .  .  Men 
gennem  Herrens  velsignelser  lykkedes  det  os  at  komme 
igennem  vor  barndom,  og  vi  fik  støtte  fra  Herren,  når 
Han  anså  det  for  passende  at  give  den  ...  Vi  forstår  ud- 
mærket godt,  når  vi  ser  tilbage  på  vort  liv,  at  vi  gjorde 
mange  tåbelige  ting,  da  vi  var  drenge  på  grund  af  vor 
mangel  på  erfaring,  og  fordi  vi  ikke  tilfulde  havde  lært  at 
adlyde  vor  faders  og  vor  moders  instruktioner.  Vi  kunne 
den  gang  ikke  forstå,  at  det  var  absolut  nødvendigt  for 
vor  rette  fremgang,  at  vi  skulle  tage  imod  vore  forældres 
råd.  Mange  af  os  lærte  det,  men  altfor  sent  til  at  rette  os. 
Men  efterhånden  som  vi  gik  fremad,  hjalp  fortidens  erfa- 
ringer os  materielt  til  at  undgå  sådanne  fejltagelser,  som 
vi  havde  begået  i  vor  ungdom. 

Det  har  været  det  samme  med  Kirken  .  .  .  Når  vi  under- 
søger os  selv  .  .  .  opdager  vi,  at  vi  stadig  ikke  gør  nøjagtigt 
det,  som  vi  burde  gøre,  til  trods  for  al  vor  erfaring.  Vi 
opdager,  at  der  er  ting,  som  vi  undlader  at  gøre,  og  som 
Herren  venter,  vi  skal  udføre,  og  hvoraf  Han  krævede,  at 
noget  af  det  skulle  være  gjort  i  vor  ungdom.  Men  vi  føler 
os  taknemmelige  over,  at  vi  er  i  stand  til  nu  ...  at  udføre 
mange  ting  .  .  .  Medens  vi  komplimenterer  os  selv  i  denne 
retning,  burde  vi  i  sandhed  føle,  at  vi  endnu  ikke  er  nået 
til  fuldkommenhed.  Der  er  endnu  mange  ting,  der  skal 
gøres.«   {Konferencerapport,  april  1900,  pp.  1-2). 

Da  jeg  læste  Præsident  Snows  budskab  til  Kirken,  var 
det  tydeligt  for  mig,  at  Herren  har  været  god  ved  så  vel 
som  tålmodig  med  de  hellige.  Han  har  oprettet  disse  kon- 
ferencer, hvor  Hans  folk  kan  blive  formanet  og  underret- 
tet angående  Hans  rige. 

Nu  hentydede  Præsident  Snow  i  sine  bemærkninger  til 
nogle  af  disse  ting,  efter  at  Kirken  havde  været  oprettet 
i  halvfjerds  år. 

Idag,  da  Kirken  har  nået  en  alder  af  133  år,  forbavses 
vi  over  dens  vækst,  og  ved  hjælp  af  dens  lederes  styrke  går 
vi  fremad.  Og  dog,  når  vi  undersøger  os  selv,  ser  vi,  at  der 
er  meget  behov  for  forbedring. 

Jeg  tænker  på  Profeten  Esajas's  ord,  da  han  sagde:  »Råb 
højt,  spar  ikke  din  strube,  løft  din  røst  som  basunen,  for- 
kynd mit  folk  dets  brøde  og  Jakobs  hus  deres  synder!« 
(Es.  58:1). 

Jeg  lægger  mærke  til  et  stort  behov  for  at  undervise  i 
og  efterleve  princippet  om  faste.  Jeg  vil  gerne  sige  noget 
angående  dette.  Som  en  Kirke  har  vi  ikke  nået  den  fulde 
gavn  af  dette  princip.  Der  er  nogle,  som  trofast  overholder 
fasten  og  som  får  de  fulde  velsignelser.  Men  der  er  mange 
endnu,  som  må  undervises  i  det  sande  princip  om  faste 
og  blive  omvendt  til  det  og  praktisere  det  for  at  modtage 
de  store  velsignelser,  der  er  forbundet  med  det. 


Profeten  Esajas  fremsætter  tydeligt  en  forståelse  af  fa- 
sten. Når  han  så  på  folket,  var  han  uden  tvivl  betydeligt 
oprevet  og  bekymret  over  den  måde,  hvorpå  de  havde 
misbrugt  formålet  med  og  princippet  om  faste. 

Han  sagde:  ».  .  .  Se,  I  driver  handel,  når  1  faster,  og 
pisker  på  arbejdsflokken.«    (Ibid.  58:3). 

En  forfatter  siger,  at  dette  skriftsted  betyder,  at  de  finder 
fornøjelser  og  fortsætter  med  deres  forretninger  og  un- 
dertrykker alle  deres  arbejdere.  Med  alle  deres  forsikringer 
om  selvfornægtelse   er  de  egenkærlige. 

»Se,  I  faster  til  strid  og  kiv,  til  hug  med  gudløse  næ- 
ver .  .  .«    {Ibid.  58:4). 

Med  andre  ord,  resultatet  er,  at  de  belønnes  med  strid, 
kiv  og  ondskab. 

Esajas  forklarer  videre  formålene  med  og  velsignelserne 
ved  fasten.  Han  spørger:  ».  .  .  kalder  du  det  for  faste,  en 
dag,  der  behager  Herren?  Nej,  faste  efter  mit  sind  er  at 
løse  gudløsheds  lænker,  at  løsne  ågets  bånd,  at  slippe  de 
kuede  fri  og  sønderbryde  hvert  åg, 

at  bryde  dit  brød  til  de  sultne,  bringe  hjemløse  stakler 
i  hus,  at  du  klæder  den  nøgne,  du  ser,  ej  nægter  at  hjælpe 
dine  landsmænd.«  {Ibid.  58:5-7). 

Jeg  antager,  at  når  han  taler  om  »at  løse  gudløsheds 
lænker«,  »at  løsne  ågets  bånd«,  og  »  »at  sønderbryde  hvert 
åg«,  hentyder  han  til  ondskaben  hos  folk,  som  kun  tænker 
på  sig  selv  i  egenkærlighed,  forfængelighed  og  stolthed  og 
har  deres  hjerter  ved  denne  verdens  ting,  så  de  helt  har 
glemt  de  to  store  bud,  at  elske  Gud  og  elske  deres  næste. 
Principperne  om  at  elske  din  næste  og  at  elske  Gud  er 
indbefattet  i  det  sande  formål  med  fasten. 

I  sandhed,  der  skal  ingen  fantasi  til  at  forstå,  hvad  det 
betyder,  når  han  siger:  ».  .  .  bringe  hjemløse  stakler  i  hus, 
at  du  klæder  den  nøgne,  du  ser,  ej  nægter  at  hjælpe  dine 
landsmænd.« 

Han  mener,  at  foruden  at  tage  vare  på  de  fattige,  skal 
vi  se  efter  vor  egen  slægt  og  være  ansvarlig  for  vor  fader, 
vor  moder,  vor  broder  og  vor  søster,  når  de  er  i  nød. 

Det  er  her,  jeg  gerne  vil  udtale,  at  Herren  har  sørget  for, 
at  en  dag  med  faste  og  bøn  skulle  oprettes  i  disse  dage, 
så  Kirken  kollektivt  kan  slutte  sig  sammen  for  at  opfylde 
formålet  med  fasten. 

I  et  brev  fra  de  Tolvs  Råd  til  Kirken  den  17.  maj  1845, 
som  Orson  Pratt  læste  for  de  hellige,  står  følgende  ord: 

»Lad  dette  være  et  eksempel  for  alle  hellige,  og  der  vil 
aldrig  være  nogen  mangel  på  brød:  Når  de  fattige  sulter, 
så  lad  dem,  som  har  noget,  faste  en  dag,  og  give  hvad  de 
ellers  ville  have  spist,  til  biskoppen  til  de  fattige,  og  hver 
eneste  vil  have  rigeligt  i  lang  tid,  og  dette  er  et  af  de 
store  og  vigtige  principper  ved  fasten,  som  er  godkendt  af 
Herren.  Og  så  længe  de  hellige  alle  vil  efterleve  dette  prin- 
cip, med  glad  hjerte  og  muntert  ansigt,  vil  de  altid  have 
i  overflod.«  (DHC  7:413). 

Biskoppen  bør  ofte  opmuntre  medlemmerne  i  sit  ward  til 
at  overholde  fastedagen  og  frivilligt  yde  et  rigeligt  offer. 
Herren  ved  i  sin  visdom,  at  enkeltvis  er  vi  almindeligvis 
ikke  tilbøjelige  til  at  opsøge  de  fattige,  de  sultne  og  de 
trængende,  og  enkeltvis  afhjælpe  deres  nød  på  en  vedva- 
rende basis.  Ved  at  faste  kollektivt  er  der  ingen  ende  på 
det  gode,  der  kan  gøres,  så  at  ingen  behøver  at  lide,  når 
sådan  hjælp,  som  kan  gives,  ydes  gennem  biskoppen  i 
kærlighed  og  barmhjertighed,  og  der  ydes  den  fulde  penge- 
værdi uden  nogen  administrationsomkostninger. 

Faste  er  et  frivilligt  princip.  Herren  sagde  også:  ».  .  .  det 
er  ikke  passende,  at  jeg  giver  befaling  i  alle  ting;  thi  den, 
som  skal  tvinges  til  alt,  er  en  lad  og  ikke  en  klog  tjener, 
hvorfor  han  ingen  belønning  får. 

Sandelig  siger  jeg:  Menneskene  burde  virke  med  iver  for 
en  god  sag  og  gøre  mange  ting  af  egen  fri  vilje  og  udøve 
megen  retfærdighed.«  (L.&P.  58:26-27).  Faste  er  et  prin- 
cip, som  alle  opmuntres  til  at  leve  efter  —  de  unge  og  de 
gamle,  de  rige  og  de  fattige,  enken  og  de  trængende. 

Præsident  Joseph  F.  Smith  siger:  »Herren  har  indstiftet 
fasten  på  et  fornuftigt  og  intelligent  grundlag,  og  ingen 
af  Hans  værker  er  frugtesløse  og  ukloge.  Hans  lov  er  fuld- 
kommen i  dette  som  i  andre  ting.  Derfor  kræves  det,  at  de, 
som  kan,  overholder  den;  det  er  en  pligt,  som  de  ikke 
kan  undslå  sig  for,  men  lad  det  erindres,  at  overholdelse 
af  fasten  ved  at  afstå  i  fireogtyve  timer  fra  mad  og  drikke, 
ikke  er  en  absolut  regel,  det  er  ikke  en  jernhård  lov  for 
os,  men  overlades  til  folket  som  en  samvittighedssag,  hvor 
man  udviser  visdom  og  klogskab.  Mange  er  underkastet 
svaghed,  andre  har  et  skrøbeligt  helbred  og  andre  har 
ammende  småbørn,  af  sådanne  folk  bør  det  ikke  forlanges, 
at  de  faster.  Jeg  har  kendt  børn,  som  græder  efter  mad 
på  fastedagen.  I  sådanne  tilfælde  vil  det  ikke  gøre  dem 
noget  godt  at  gå  uden  mad.  I  stedet  for  vil  de  frygte  den 
dag,  der  kommer,  og  i  stedet  for  at  byde  den  velkommen, 
vil  de  føle  uvilje  mod  den,  medens  tvangen  skaber  en 
oprørsånd  i  dem  i  stedet  for  kærlighed  til  Herren  og  deres 
medmennesker.  Det  er  bedre  at  lære  dem  princippet  og 
lade  dem  overholde  det,  når  de  er  gamle  nok  til  at  vælge 
klogt,  end  at  tvinge  dem.«  (Gospel  Doctrine,  p.  244). 

Jeg  føler,  at  jeg  må  tilføje,  at  de,  som  ikke  fysisk  er  i 
stand  til  at  afholde  sig  fra  mad  og  drikke,  bør  deltage  i 
fastedagen,  hvad  bønner,  fasteoffer  og  vidnesbyrd  angår. 
Hvis  vi  holder  fast  ved  Herrens  ord  med  ovennævnte  for- 
mål, vil  vi  sikkert  blive  velsignet,  således  som  Gud  har 
lovet  gennem  sine  profeter.  Jeg  antager  ikke,  der  er  nogen 
fysisk  velsignelse,  der  ønskes  så  meget  som  det  at  have  det 
godt  i  sind  og  legeme. 

Lyt  igen  til  Esajas  og  hans  forjættelse:  »Som  morgen- 
røden bryder  dit  lys  da  frem,  da  læges  hastigt  dit  sår  .  .  .« 
(Es.  58:8).  Hvad  ville  dette  være  værd  for  dig?  Tænk  på, 
hvad  det  betyder.  ».  .  .  foran  dig  vandrer  din  retfærd,  Her- 
rens herlighed  slutter  toget.«  (Idem.). 


Videre,  »Da  svarer  Herren,  når  du  kalder;  på  dit  råb  er 
hans  svar:  Her  er  jeg!  .  .  .«  (Ibid.  58:9).  Hvilken  yderligere 
sikkerhed  ville  vi  behøve  end  dette  som  et  løfte  om,  at  vi 
kan  kalde  på  Herren,  og  Han  vil  svare? 

Så  gentager  Esajas:  »...  Fjerner  du  åget  (eller  ondska- 
ben) fra  din  midte,  holder  op  at  tale  ondt  (eller  anklage 
andre)   og  pege  fingre, 

rækker  du  den  sultne  dit  brød  og  mætter  en  vansmæg- 
tende sjæl,  skal  dit  lys  stråle  frem  i  mørke,  dit  mulm  skal 
blive  som  middag; 

Herren  skal  altid  lede  dig,  mætte  din  sjæl,  hvor  der  er 
goldt  (dette  er  din  personlige  sikkerhed  i  nød  og  vanske- 
lige tider),  og  give  dig  nye  kræfter;  (jeg  tror,  dette  har  at 
gøre  med  sundheden.  I  knoglen  er  der  marv,  og  marven 
skaber  blodet,  som  er  nødvendigt  for  legemets  styrke  og 
velbefindende) ;  du  bliver  som  en  vandrig  have,  som  rin- 
dende væld,  hvor  vandet  aldrig  svigter  (eller  inspiration 
og  klogskab  vil  stadig  flyde  fra  dig). 

Da  bygges  på  ældgamle  tomter,  du  rejser  længst  faldne 
mure;  da  kaldes  du  »Murbrudsbøder«,  »Genskaber  af  far- 
bare veje«.«  (Ibid.  58:9-12).  For  mig  er  dette  en  forjættelse 
til  dem,  der  arbejder  med  Kirkens  medlemmer,  som  er  i 
nød  fysisk  og  åndeligt,  at  de  kan  være  i  stand  til  at  hjæple 
dem  —  til  at  gøre  hvad?  »Bygge  på  ældgamle  tomter,«  og 
når  du  hjælper  dem  at  bygge,  »du  rejser  længst  faldne 
mure;  da  kaldes  du  Murbrudsbøder.«  Med  andre  ord,  du 
har  hjulpet  dem  at  overvinde  deres  svagheder,  at  genop- 
bygge deres  sjæle,  bygge  bro  over  afgrunden  gennem  re- 
aktivering, rehabilitering  og  »genopbygning«  af  den  sti, 
som  de  skal  vandre  på. 

Til  dem,  som  har  ansvaret  for  ledelsen  af  de  hellige  i 
enhver  enhed  af  Kirken,  siger  jeg,  lær  folket  princippet  om 
faste,  i  kærlighed,  i  mildhed,  i  fasthed  og  i  ydmyghed.  At 
faste  vil  give  dem  åndelig  styrke  og  hjælpe  dem  til  at  ud- 
vikle  selvbeherskelse. 

Præsident  Snow  lagde  i  sin  tid  mærke  til  behovet  for 
modenhed,  så  vi  i  dag  efter  133  års  forløb  burde  nå  mand- 
dommen i  fasteofferprogrammet. 

I  virkeligheden  imødegår  vi  som  en  Kirke  ikke  de  kon- 
tante nødssituationer  hos  de  syge,  de  nøgne  og  de  sultne, 
som  vi  burde  gennem  fasteprincippet.  Det  er  vor  pligt  at 
lære  de  hellige  dette  princip,  så  de  kan  bryde  egenkærlig- 
hedens synd,  så  deres  fasteoffer  og  deres  velsignelser  kan 
blive  rundhåndede. 

Nu,  brødre  og  søstre,  vil  jeg  gerne  til  sidst  give  jer  mit 
hjertes  ønske  med  Omnis  ord:  »...  Jeg  ønsker  ,at  I  skal 
komme  til  Kristus,  som  er  den  Hellige  i  Israel,  og  få  del 
i  hans  salighed  og  i  hans  forløsnings  kraft.  Ja,  kom  til  ham 
og  giv  ham  jeres  hele  sjæl  som  et  offer  til  ham  og  vedbliv 
i  faste  og  bøn  og  hold  ud  til  enden;  og  så  sandt  som  Her- 
ren lever,  skal  I  blive  frelst.«  (Omni  26).  I  Jesu  Kristi 
navn.  Amen. 


Der  er  endnu  nogle  enkelte  pladser  ledige  på  tempelrejse 
nr.  II,  fra  30.  august  til  2.  september. 

Søskende,  som  ønsker  at  komme  med  på  denne  tempel- 
rejse, kan  skrive  efter  indtegningsblanket  og  nærmere  op- 
lysninger til  Missionskontoret,  Dalgas  Boulevard  164,  Kø- 
benhavn F.  Brevet  bedes  mærket  TEMPELBEJSE. 

SPØRGSMÅL 


Af    Joseph    Field  i  ng    Smith,    præsident    for    De    Tolv    Apostles    Råd 


Hvorfor  skabte  vor  evige  Fader  en  verden, 
hvor  lidelser  og:  sorg  eksisterer? 


Spørgsmål: 

Hvis  Gud  er  almægtig,  kunne  Han  have  skabt  en  verden, 
hvor  ingen  sorg  og  lidelse  ville  eksistere.  Da  der  i  denne 
verden  findes  sorg  og  lidelse,  er  Gud  enten  ikke  almægtig 
eller  også  er  Han  grusom  mod  sine  børn  ved  at  lade  dem 
lide,  således  som  mange  af  dem  gør.  Jeg  kan  ikke  dyrke 
en  Gud  eller  danne  mig  et  begreb,  som  retfærdiggør  men- 
neskelig lidelse.  Bøn  til  en  sådan  Gud  synes  at  være  spot. 

Svar: 

Den,  som  hævder  en  sådan  tanke,  er  uden  forståelse  for 
formålet  med  det  dødelige  liv.  Vi  blev  ikke  sendt  hertil  for 
blot  at  have  et  fornøjeligt  liv,  frit  for  prøver,  sygdom  og 
fysisk  smerte,  og  skuffelser.  Det  virkelige  formål  med  dø- 
deligheden er  dobbelt:  for  det  første  at  få  legemer  af  kød 
og  ben,  og  for  det  andet  at  få  erfaringer,  som  man  kun 
kan  få  i  dødeligheden. 

Den  simple  kendsgerning  er,  at  vi  kom  her  for  at  få  del 
i  det  bitre  så  vel  som  i  det  søde,  at  få  kundskab  og  vis- 
dom gennem  de  erfaringer,  som  dødeligheden  giver,  og 
som  vil  berede  os  til  at  komme  tilbage  og  gå  fremad  mod 
evig  fuldkommenhej.  I  det  dødelige  liv  er  vi  i  skole,  hvor 
vi  bliver  trænet  i  alle  de  nødvendige  erfaringer,  som  vil 
berede  os  til  evigt  liv.  Derfor  er  nogen  smerte,  nogen  sorg, 
måske  skuffelser  nødvendige,  når  vi  skal  berede  os  til  at 
gå  tilbage  som  vor  Evige  Faders  sønner  og  døtre,  lige  så 
vel  som  de  behagelige  ting  i  livet  under  vor  forberedelse 
til  det  evige  livs  velsignelser.  Således  bereder  vi  os  for  det 
kommende  liv.  Her  er  vi  i  skole  og  bliver  opøvet  i  alle  de 
nødvendige  forberedelser  til  vor  fremtidige  eksistens.  Der- 
for er  det  nødvendigt  ,at  vi  kommer  i  kontakt  med  nogle 
ting,  som  er  bitre,  så  vi  kan  påskønne  det  søde  og  vor  jor- 
diske uddannelse  kan  blive  komplet.  Hvis  vi  ikke  havde  ad- 
gang til  disse  forhold,  ville  vor  dødelige  oplæring  blive 
ufuldstændig  og  mangle  mange  af  de  træk,  som  er  nød- 
vendige til  den  ophøjelse,  som  venter  os,  hvis  vi  er  tro- 
faste og  sande. 

Hvis  vi  var  blevet  født  i  dette  liv  blot  med  det  formål 
at  få  fornøjelse,  ville  hele  formålet  med  livet  slå  fejl.  Dø- 
deligheden er  i  alle  henseender  en  nødvendig  skole  —  en 
skole  hvor  vi  bliver  trænet  og  får  kundskab  og  erfaring, 
som  ikke  kunne  komme  til  os  på  nogen  anden  måde. 

En  gammel  profet  i  Amerika  gav  os  nogle  vidunderlige 
råd,  da  han  lærte  sin  søn  om  formålet  med  dette  dødelige 
liv: 


»Thi  det  er  nødvendigt,  at  der  er  en  modsætning  i  alle 
ting.  Hvis  det  ikke  var  så,  min  førstefødte  i  ørkenen,  kunne 
retfærdighed  ikke  finde  sted,  ej  heller  ugudelighed,  og 
hverken  hellighed  eller  elendighed,  hverken  godt  eller  ondt. 
Og  alle  ting  måtte  følgelig  være  en  sammenblanding  i  et; 
om  der  derfor  skulle  være  et  legeme,  måtte  det  nødven- 
digvis forblive  som  dødt  og  ville  hverken  have  liv,  død 
eller  forkrænkelighed  og  hverken  lyksalighed  eller  elen- 
dighed, hverken  følelse  eller  ufølsomhed. 

Og  følgelig  skabtes  det  som  noget  uden  værd,  og  der 
ville  heller  ikke  have  været  nogen  hensigt  med  dets  ska- 
belse. Og  dette  må  nødvendigvis  tilintetgøre  Guds  visdom 
og  hans  evige  hensigter  og  ligeledes  Guds  kraft,  barmhjer- 
tighed og  retfærdighed.«  (2  Nephi  2:11-12). 

Lad  os  aldrig  glemme,  at  intet  dødeligt  menneske  nogen- 
sinde har  lidt  så  meget  som  vor  guddommelige  Frelser 
Jesus  Kristus.  Hele  Hans  liv  i  dødeligheden  var  fyldt  med 
sorg  såvel  som  med  den  glæde,  som  livet  kunne  tilbyde. 
Hans  beskrivelse  af  sine  lidelser  er  anført  i  Lære  og  Pag- 
ter med  følgende  ord: 

»Thi  se,  jeg,  Gud,  har  lidt  dette  for  alle,  for  at  de,  som 
vil   omvende  sig,  ikke  skal  lide. 

Men  dersom  de  ikke  vil  omvende  sig,  må  de  lide,  ligesom 

jeg- 

Og  mine  lidelser  gjorde,  at  selv  jeg,  Gud,  den  største  af 
alle,  skælvede  af  smerte  og  blødte  fra  hver  pore  og  led 
både  på  legeme  og  sjæl  og  ønskede,  at  jeg  ikke  skulle 
drikke  den  bitre  kalk. 

Dog,  ære  være  Faderen,  jeg  tømte  den  og  fuldendte  mine 
forberedelser  for  menneskenes  børn.«  (L.&P.  19:16-19). 

Her  har  vi  en  udtalelse  fra  Guds  Søn  om,  hvorledes  han 
påtog  sig  lidelse,  og  for  hvem?  For  dig  og  for  mig,  og 
for  enhver  anden  sjæl,  som  vil  omvende  sig  og  modtage 
Hans  evangelium. 

Og  hvorfor  denne  store  lidelse?  For  at  vi,  Guds  børn, 
kan  få  opstandelse,  og,  hvis  vi  er  trofaste  mod  vor  Faders 
befalinger,  en  frelsens  og  ophøjelsens  plads  i  vor  Faders 
rige. 

Hvad  ret  har  vi,  som  er  så  højligt  velsignede,  til  at  be- 
klage os,  fordi  den  verden  vi  lever  i,  er  underkastet  smerte 
sygdom  og  sorg,  når  vi  begår  synd?  Har  vor  Evige  Fader 
krævet  mere  af  os,  end  Han  selv  led  engang?  Har  du  no- 
gensinde tænkt  på  Hans  Elskede  Søns  lidelser,  som,  efter 
hvad  der  er  berettet,  var  så  store,  at  Hans  legeme  skæl- 
vede af  emerte  og  blodet  sprang  frem  af  hver  pore  i  Hans 

legeme?  Og  for  hvem  led  Han?  Ikke  for  sig  selv,  men  for 
enhver  levende  sjæl,  som  vil  omvende  sig  og  tage  imod 
Hans  evangelium.  Det  var  en  tilkendegivelse  af  Hans  store 
kærlighed  til  alle  os  dødelige  væsener! 

Ja,  vor  Forløser  gjorde  alt  dette  for  dig  og  for  mig  og 
for  enhver  anden  skabning,  som  modtager  dødeligt  liv  i 
denne  verden.  Hvor  taknemmelige  bør  vi  ikke  være  for 
denne  tilkendegivelse  af  Hans  store  kærlighed  til  os.  For 
på  denne  måde  er  vi  i  stand  til  at  opnå  opstandelse  fra 
døden,  og  hvis  vi  er  trofaste  mod  Hans  befalinger  op- 
højelse i  Faderens  rige. 

Det  er  en  fejltagelse  og  en  tåbelig  idé  at  tro,  at  dødelig- 
heden for  vor  Evige  Faders  børn  skulle  være  et  sted,  som 
skulle  være  frit  for  enhver  smerte,  sygdom  eller  prøve  på 
vor  tro  og  til  slut  en  legemlig  død.  At  blive  stillet  ansigt 
til  ansigt  med  smerte  så  vel  som  med  glæde,  sygdom  så 
vel  som  med  lykke  og  sundhed,  og  til  slut  døden  —  vi 
kom  afgjort  her  for  at  få  disse  erfaringer.  De  vil  være 
nødvendige  for  vor  fremgang  i  den  kommende  verden, 
hvilken  fremgang  ville  være  blevet  forsinket,  hvis  vi  var 
blevet  befriet  for  disse  ting.  Det  er  absolut  nødvendigt,  at 
enhver  sjæl  skal  få  del  i  disse  erfaringer.  De  hjælper  til 
at  gøre  os  stærke. 

Lad  os  se  på  en  sammenligning.  Der  er  to  mænd  af 
samme  højde  og  vægt.  Den  ene  af  dem  øver  sine  muskler 
ved  dagligt  arbejde  og  motion,  den  anden  gør  ikke  andet 
end  sidde  og  ligge  rundt  omkring.  Den  ene  oplyser  sit  sind 
ved  studium,  den  anden  kan  ikke  tage  sig  tid  til  at  gøre 


en  anstrengelse  for  at  lære.  Hvem  ønsker  du  at  være,  den 
mand,  som  har  travlt  og  er  flittig,  eller  den  mand  som  er 
doven  og  tager  sig  det  let?  I  det  ene  tilfælde  er  manden 
aktiv,  kraftig  og  stærk.  Den  anden  bliver  svag,  sygelig  og 
en  byrde  for  sig  selv  så  vel  som  for  andre. 

Her  er  to  andre  mænd.  Den  ene  er  flittig,  ydmyg  og 
from.  Han  har  Herrens  Ånds  vejledning,  fordi  han  er  vil- 
lig til  at  holde  Guds  befalinger.  Han  har  modtaget  kund- 
skaben gennem  sin  ydmyghed  og  tro  på,  at  Gud,  hans 
Evige  Fader,  lever,  og  at  Hans  Søn  Jesus  Kristus  er  ver- 
dens Forløser.  Han  er  lykkelig  og  elsker  sine  medmenne- 
sker. 

Den^anden  er  uden  håb.  Han  har  ingen  vished  om  frelse 
i  det  rige,  som  vil  komme.  Fremtiden  er  for  ham  en  bund- 
løs afgrund,  et  sted  med  evigt  mørke.  Han  er  uden  håb 
eller  vished  om  et  evigt  liv,  som  til  sidst  vil  komme.  Det 
dødelige   legemes   død   er   ikke   afslutningen! 

Ja,  vor  Herre  og  Forløser  kom  her  og  led  som  intet 
andet  menneskeligt  væsen  nogensinde  har  været  kaldet 
til  at  lide,  og  Han  gik  gennem  denne  frygtelige  ildprøve 
for  dig  og  for  mig  og  for  hver  levende  skabning  på  denne 
jord  og  for  jorden  selv,  så  alle  kan  opnå  opstandelse  og 
leve  igen,  hvor  der  ingen  død  findes. 

Da  dette  er  sandt,  burde  vi  dødelige  på  jorden  så  ikke 
elske  Ham  og  lære  at  holde  Hans  befalinger  og  vise  vor 
taknemmelighed  og  kærlighed  for  alt,  hvad  Han  gjorde 
for  os? 

Ingen  har  endnu  kunnet  forklare,  hvorfor  mange  men- 
nesker elsker  mørke  frem  for  lys,  hvorfor  de  hellere  vil 
være  krogede  end  lige,  eller  snavsede  end  rene. 

Det  synes  at  være  en  kendsgerning,  at  nogle  virkelig  lever 
i  sus  og  dus  i  urenlighed. 

Når  de  ved,  at  det  er  vejen  til  sygdom,  ulykke,  elendig- 
hed og  død,  er  det  en  kilde  til  stor  undren,  at  de  stadig 
fortsætter  ad  denne  vej. 

Der  gives  mange  grunde  til,  at  de  foretrækker  dette:  det 
er  for  popularitetens  skyld,  det  er  en  slags  grådighed,  det 
er  skæret  af  rampelyset,  det  er  den  ensommes  kammerat  — 
det  er  blot  nogle  få  af  grundene. 

Nogle  mennesker  siger,  at  de  blev  født  sådan.  Degene- 
rerede individer,  for  eksempel,  påstår,  at  de  ikke  kan  gøre 
for  deres  tilbøjeligheder.  »Gud  skabte  dem  på  denne  måde,« 
siger  de,  idet  de  derved  lægger  skylden  for  deres  ondskab 
på  den  Almægtige. 

Når  folk  giver  efter  for  fordærvelse,  har  man  først  med- 
lidenhed med  dem,  så  tåler  man  dem,  så  tager  man  dem 
til  sig.  De  bliver  narkomaner,  og  så  finder  de  det  vanske- 
ligt at  holde  op.  De  er  fanget  og  synker  dybere  og  dybere 
i  det  morads,  hvori  de  er  fanget. 

Men  hvorfor  kan  folk  ikke  se  kendsgerningerne  i  øjnene? 
Hvorfor  skader  de  med  vilje  sig  selv?  Hvorfor  indtager  de 
den  holdning,  at  »det  kan  ikke  ske  for  mig«,  skønt  stati- 
stikken viser,  at  det  sker  atter  og  atter  for  folk,  som  er  ak- 
kurat lige  så  gode  eller  retskafne,  som  de  selv  er. 

Nogle  folk  siger,  at  hjertesygdomme  og  kræft  er  vore 
to  værste  fjender.  Dødelige  som  de  er,  findes  der  dog 
værre  fjender.   Karaktersvaghed   er   en   værre   fjende,   idet 


den  tillader  de  onde  og  stærke  at  lede  de  usikre  svage  ind 
i  synd  af  enhver  slags. 

Spiritus  er  en  værre  fjende  end  både  hjertesygdom  og 
kræft. 

Frelseren  lærte  os  ikke  at  frygte  den  magt,  som  kan  øde- 
lægge vore  legemer  til  døde,  men  at  frygte  den,  som  kan 
ødelægge  både  legeme  og  sjæl  til  helvede. 
♦     Hjertesygdom  og  kræft  ødelægger  legemet,  men  spiritus 
kan  ødelægge  både  legeme  og  sjæl. 

En  rapport  fra  Frankrig  sagde  fornylig:  »Frankrig  kon- 
sumerer mere  spiritus  pr.  hoved  end  noget  land  i  verden. 
U.S.A.  ligger  på  sjettepladsen.  Men  i  Frankrig  dør  der 
hvert  26.  minut  en  person  af  virkningerne  af  alkohol.  Der 
findes  en  bar  i  dette  land  for  hver  180  indbyggere.« 

Statistikker  i  de  Forenede  Stater  adskiller  ikke  døds- 
ofrene på  denne  måde.  Vi  læser  om  hjertesygdomme,  kræft, 
for  højt  blodtryk,  leversygdomme,  nervesammenbrud  og 
lignende  klager.  Men  spiritus  og  tobak  er  forbundet  med 
næsten  enhver  af  disse  dødelige  sygdomme. 

Når  vi  ved  dette,  hvorfor  indbyder  folk  så  frivilligt  til 
denne  katastrofe  gennem  spiritus  og  tobak? 

Men  de  dårlige  virkninger  er  ikke  allesammen  på  helbre- 
det. 

Kan  nogen  tælle  de  forbrydelser,  som  begås  under  ind- 
flydelse af  spiritus?  Kan  vi  måle  den  hjertesorg,  de  skils- 
misser, de  forsømte  hjem  og  børn,  de  pryglede  hustruer, 
de  lovovertrædelser,  der  nu  hober  sig  op  i  forbløffende  tal? 
Mange  af  disse  er  værre  end  døden.  De  fleste  af  dem 
følger  i  sporene  af  spiritus  og  de  dermed  forbundne  laster. 
Er  spiritus  værre  end  kræft? 

Evangeliet  blev  givet  os  som  et  middel  til  frelse  i  dette 
liv  og  i  det  kommende  liv.  Det  er  akkurat  lige  så  mægtigt 
i  sine  virkninger  i  dødeligheden,  som  vi  antager  det  er  med 
hensyn  til  udødeligheden.  Uden  frelse  i  dette  liv  kan  vi  kun 
håbe  på  lidt  i  det  kommende  liv. 

Evangeliet  bringer  glæde  —  her  og  nu.  Det  er  ikke  et 
begrænsende  afskrækkende  middel  imod  nydelsen  af  livet. 
Det  er  en  forudsætning  for  en  sådan  nydelse. 

Det  er  et  frihedens  evangelium  —  frihed  for  sorg,  synd, 
adskillelse,  fordærvelse  og  alle  de  sorger,  som  følger  med 


dem.  Hvis  man  adlyder  det,  kan  det  bringe  den  største 
glæde  og  tilfredsstillelse  i  dette  liv  så  vel  som  i  den  evige 
verden. 

Evangeliet  er  her  og  nu.  Hvis  folk  er  egenkærlige,  hvad 
de  er,  burde  de  søge  det  bedste  for  sig  selv,  fordi  de  ønsker 
den  største  lykke  for  sig  selv. 

Dette  kan  kun  komme  gennem  godhed  og  lydighed  mod 
Gud.  Kun  gennem  evangeliet  er  der  et  virkeligt  liv  i  over- 
flod. 

(Redaktionel  artikel  i  Deseret  News  for  27.  marts  1965) 

(Fortsættelse  af  ældste  Harold  B.  Lee  af  De  Tolvs  råds  tale 
ved  Hjælpeforeningens  årlige  generalkonference,  den  1.  ok- 
tober 1964): 

1.  Den  skal  udvirke,  at  dens  medlemmer  lever  således,  at 
de  bliver  i  stand  til  at  vende  tilbage  til  inderkredsen  i  det 
celestiale  hjem,  hvorfra  de  kom,  og  hvor  de  skal  bo  gen- 
nem alle  evigheder  sammen  med  den  himmelske  Fader  og 
Moder. 

2.  Den  skal  så  vidt  udføre  sine  pligter,  sine  forpligtel- 
ser og  funktioner,  så  også  den  bliver  i  stand  til  at  grund- 
lægge et  celestialt  hjem,  som  i  en  eller  anden  fjern  evig- 
hed vil  være  lig  det  celestiale  hjem,  hvorfra  vi  kom  — 
og  hvortil  vi  skal  vende  tilbage  —  i  magt,  ophøjethed  og 
udviklingsmuligheder. 

3.  Den  må  leve  sit  liv  således,  at  den  sørger  for  at  give 
de  ånder,  som  endnu  venter  på  at  komme  til  denne  Jord 
for  at  få  deres  jordiske  tabernakler,  både  legemer  og 
sind,  der  er  sunde;  thi  de  ånder,  som  kommer  gennem 
dem,  er  de  udvalgte  ånder,  som  ved  at  bestå  deres  første 
prøvestand  har  fortjent  retten  til  at  komme  i  den  anden 
prøvestand  til  de  retfærdige  hjem,  til  familier  af  største 
værdi,  som  giver  de  største  løfter  og  de  rigeste  mulighe- 
der; en  sådan  familie  må  til  disse  ånder,  som  den  ind- 
byder til  sin  arne,  sørge  for  omgivelser,  der  opfylder  de 
strengeste  retfærdighedskrav  {Relief  Society  Magazine,  de- 
cember 1940). 

Disse  tre  vældige  familiefunktioner  er  mægtige  poster 
at  have  under  observation. 

Måske  har  jeg  nu  sagt  nok  derom,  og  måske  et  resumé 
af  det  hele  vil  være  at  sige  noget,  der  er  en  lille  smule 
sart,  måske  også  lidt  personligt;  men  alle  vi,  der  rejser 
over  hele  Kirken  som  dens  generalautoriteter  —  eller  når 
vi  sidder  i  vore  kontorer  —  stilles  næsten  ustandseligt 
over  for  visse  spørgsmål.  Her  kommer  en  yndig  moder, 
som  kæmper  mod  en  troløs  ægtemands  overmagt,  eller 
med  en,  som  ikke  vil  være  aktiv  i  Kirken  og  ikke  vil  gøre 
noget   som   helst.   Hendes   spørgsmål   er,   om   hun   skal   gå 


fra  ham  og  søge  separation  ud  fra  den  tanke,  at  hvis  de 
ikke  kan  oparbejde  et  lykkeligt  hjemmeliv  her,  hvorfor 
så  prøve  at  tænke  på  at  komme  ind  i  templet  og  blive  be- 
seglet for  evigheden? 

Vi  stilles  ustandselig  over  for  det  problem.  Lad  mig 
læse  noget  for  jer,  som  præs.  Brigham  Young  sagde,  og 
som  jeg  tror  rammer  lige  netop  dette  og  giver  jer,  der  er 
ledere,  noget,  I  stadig  kan  støtte  jer  til,  når  som  helst  mis- 
trøstige mødre  kommer  til  jer  med  sådanne  tanker  som 
at  ville  gå  fra  deres  mænd,  fordi  de  ikke  lige  for  øjeblik- 
ket viser  Kirken  den  opmærksomhed,  de  bør. 

Præsident  Young  sagde: 

»Jeg  ved,  at  I  gode  kvinder  bliver  ærgerlige  og  irrite- 
rede, og  mange  gange  mister  tålmodigheden  med  jeres 
mænd;  sommetider  er  det  fuldt  retfærdigt.  De  er  ikke  al- 
tid så  hensynsfulde  over  for  jer,  som  de  burde  være;  men 
hvis  de  sørger  for  jer,  er  gode  imod  jer  og  på  anden 
måde  behandler  jer  rigtigt,  så  bliv  hos  dem. 

Det  forekommer  mig,  at  der  er  nogen,  der  har  forkyndt, 
at  således  som  vore  legemer  lægges  i  graven,  vil  de  op- 
stå igen  med  alle  de  fejl  og  ufuldkommenheder,  de  havde 
her;  og  at  hvis  en  hustru  ikke  elsker  sin  mand  her,  kan 
hun  heller  ikke  elske  ham  på  den  anden  side.  Men  sådan 
hænger  det  ikke  sammen.  De,  som  opnår  den  velsignelse 
at  komme  frem  i  den  første  eller  celestiale  opstandelse 
vil  være  rene  og  hellige,  og  deres  legeme  vil  være  fuld- 
komment. Enhver  mand  og  kvinde,  som  opnår  denne  uud- 
sigelige velsignelse,  vil  være  lige  så  smuk  som  de  engle, 
der  omgiver  Guds  trone.  Hvis  I  ved  at  være  trofaste  i  dette 
liv  kan  opnå  retten  til  at  komme  frem  i  opstandelsens 
morgen,  behøver  I  ikke  at  frygte  for,  at  hustruen  vil  være 
utilfreds  med  sin  mand  eller  manden  med  sin  hustru,  for 
de,  der  kommer  frem  i  den  første  opstandelse,  vil  være 
fri  for  synd  og  fra  syndens  konsekvenser  og  magt.  Dette 
legeme  »sås  i  forkrænkelighed,  det  opstår  i  uforkrænke- 
lighed; det  sås  i  vanære,  det  opstår  i  herlighed;  det  sås 
i   svaghed,  det  opstår  i  kraft;  der  sås  et  kødeligt  legeme, 

det  i  fordomme,  og  den  gengivne  Kristi  Kirke  var  jo  hverken 
populær  i  Amerika  eller  i  England.  Men  de  sandhedssøgende 
sjæle  vil  altid  finde  sandheden,  koste  hvad  det  vil.  Men  snart 
ville  han  modtage  hjælp,  når  de  øvrige  missionærer  kom. 
Det  skete  den  14.  juni  1850,  en  historisk  dag  for  Danmark  og 
Den  danske  Mission.  Ældste  Erastus  Snow  så  for  første  gang 
København  sammen  med  ældsterne  George  P.  Dykes,  som 
havde  forkyndt  evangeliet  til  nordmænd,  der  var  bosat  i  La 
Salle  County  i  staten  Illinois,  og  John  E.  Forsgren,  der  var 
svensk  af  fødsel.  De  mødtes  på  kajen  af  ældste  Peter  O.  Han- 
sen. Her  var  altså  samlet  for  første  gang  de  første  guddom- 
meligt bemyndigede  tjenere  i  Skandinavien.  Vi  kan  og  må 
aldrig  glemme  den  dag,  den  14.  juni  1850,  thi  den  var  begyn- 
delsen til  en  storartet  høst  af  oprigtige  sjæle,  som  i  de  føl- 
gende år  tilsluttede  sig  Kirken  og  i  tusindvis  drog  til  Ame- 
rika for  at  opbygge  det  nye  Zion.  Mange  vidunderlige  mænd 
og  kvinder  så  lyset,  og  de  og  deres  efterkommere  i  tusindvis 
har  sat  deres  præg  på  hele  Kirken.  Hvis  man  f.  eks.  slår  op  i 
telefonbogen  i  Salt  Lake  City,  vil  man  finde  spalte  op  og 
spalte  ned  af  gode  danske  navne  som  Hansen,  Jensen,  Pe- 
tersen og  Sørensen. 

Broder  Hansen  førte  de  nyankomne  missionærer  til  et  lille 
hotel,  hvor  han  havde  lejet  et  kvistværelse.  Her  knælede 
missionærerne  ned  i  bøn  og  bad  Gud' om  hjælp  i  deres  kald 
som  Hans  ambassadører.  Hotellet  var  ret  støjende,  og  bro- 
der Snow  fik  ikke  ret  megen  søvn  den  nat  på  grund  af  bil- 
lardspil og  vogne,  der  kom  og  kørte  bort  igen.  Han  gik  op 
og  ned  ad  gulvet  det  meste  af  natten;  rejsen  over  Kattegat 
havde  været  slem  og  havde  gjort  broder  Snow  søsyg.  Vi  kan 
let  forestille  os,  at  hans  nerver  ikke  var  i  den  bedste  orden. 
Han  kastede  sig  ned  på  sengen  og  bad  inderligt  Herren  om 
at  hjælpe  missionærerne  med  at  finde  et  fredeligt  sted,  hvor 
Herrens  Ånd  kunne  dvæle. 

Næste  dag  var  en  lørdag,  og  brødrene  begyndte  nu  at  lede 
efter  en  bedre  bolig.  Det  varede  ikke  så  længe,  førend  de 
fandt  et  sted  i  Bredgade  196   (også  kaldt  Norgesgade  den- 

gang),  hvor  de  fandt  et  stort  og  dejligt  værelse  med  udsigt 
til  en  meget  smuk  have,  og  de  lejede  det  øjeblikkeligt.  Fa- 
miliens navn  var  Malling,  og  missionærerne  fik  både  kost 
og  logi  hos  disse  mennesker.  Der  var  kun  hr.  og  fru  Malling 
og  en  ung  dame,  en  af  deres  slægtninge,  i  familien.  De  be- 
handlede missionærerne  yderst  elskværdigt  og  frydede  sig 
over  disses  sang  og  bønner.  Hr.  og  fru  Malling  blev  interes- 
serede i  evangeliet  og  blev  medlemmer  af  Kirken. 

Jordbunden  beredes 

Samme  år,  som  missionærerne  blev  kaldet  til  at  rejse  til 
Danmark,  fandt  der  en  begivenhed  sted,  som  beredte  jord- 
bunden for  missionærernes  arbejde.  Danmarks  Riges  Grund- 
lov blev  underskrevet  af  kong  Frederik  VII  den  5.  juni  1849, 
altså  nogle  få  måneder  før  missionærernes  afrejse  fra  Saltsø- 
dalen. Den  nye  forfatning  garanterede  folket  religionsfrihed, 
hvorved  vejen  blev  banet  for  missionærernes  forkyndelse. 

Det  er  interessant  at  lægge  mærke  til,  at  så  langt  tilbage 
vi  kan  følge  verdenshistorien,  har  mennesket  ejet  en  trang 
til  at  kunne  handle  frit.  Skønt  vore  første  forældre  blev  sat 
her  på  jorden  under  de  bedste  forhold,  varede  det  dog  ikke 
så  forfærdelig  længe,  førend  dette  ændredes.  Begær,  have- 
syge, trangen  til  at  herske  over  andre  vandt  snart  indpas  hos 
menneskene. 

I  slutningen  af  det  attende  århundrede  begyndte  friheden 
at  røre  på  sig  i  Europa,  og  resultatet  blev  den  franske  revo- 
lution i  1789,  der  havde  den  få  år  i  forvejen  stedfundne  ame- 
rikanske uafhængighedserklæring  og  grundlov  at  se  hen  til 
som  et  strålende  forbillede.  Dønningerne  fra  den  franske  re- 
volution bredte  sig  ganske  naturligt  over  hele  Europa. 

Dønningerne  mærkedes  også  i  Danmark.  Men  kampen  for 
friheden  førte  ikke  her  til  nogen  revolution  eller  voldelig  løs- 
ning. Det  blev  oplysningernes  og  argumenternes  vej,  der 
fulgtes.  Kronen  på  foregangsmændenes  og  de  frihedselsken- 
des  værk  blev  grundloven  af  5.  juni  1849,  hvor  rettigheder 
som  tale-,  tros-  og  trykkefrihed  indførtes.  Vejen  beredtes  for 
det  guddommelige  budskab,  der  skulle  komme. 

Hvordan  så  København,  Danmarks  dejlige  hovedstad,  nu 
ud  i  1850?  Vi  ved  jo,  at  Absalons  borg  blev  grundlagt  1167 
på  en  af  småholmene,  hvor  farvandet  mellem  Amagers  nord- 
kant og  Sjælland  skød  en  arm  ind,  og  Absalons  borg  er  ud- 
gangspunktet for  Københavns  kendte  historie.  Saxo  taler  alle- 
rede inden  1167  om  den  landsby,  der  kaldes  Købmændenes 
Havn;  Køpmannehafn  er  den  ældste  kendte  danske  form  for 
navnet,  Hafnia  den  latinske.  Københavns  historie  har  været 
omtumlet  og  har  været  præget  af  store  begivenheder,  vold- 
somme og  harmoniske.  De  ældre  bydele  hærgedes  for  eks- 
empel af  store  brande  i  1728  og  1795,  og  pesten  bragte  ind- 
byggerantallet i  1711  ned  til  omkring  45.000.  Ved  den  tid- 
ligste folketælling  i  1787  er  det  oppe  på  92.000.  Ved  englæn- 
dernes bombardement  i  1807  gik  atter  en  del  af  byen  op  i 
luer.  I  1840  var  indbyggerantallet  oppe  på  120.000.  Byen  var 
altså  i  1850  stadig  lidt  af  en  provinsby,  ikke  særlig  stor,  men 
i  1852  blev  forstadsudviklingen  muliggjort,  og  det  varede 
ikke  længe,  førend  Nørrebro,  Vesterbro  og  Østerbro  fik  by- 
mæssig bebyggelse.  København  har  jo  altid  haft  en  vis  char- 
me, som  har  begejstret  alle  besøgende.  Tivoli  var  jo  f.  eks. 
blevet  grundlagt  i  1843,  og  her  tilbragte  de  besøgende  mange 
glade  timer  i  denne  allerdejligste  have.  Men  missionærerne 
var  jo  fremmede  med  undtagelse  af  Peter  O.  Hansen.  De 
kendte  ikke  sproget,  og  en  sprogskranke  kan  være  vanskelig 
at  overstige  og  dermed  opnå  den  ønskede  kontakt.  Her  må 
vi  igen  fastslå,  at  intet  holdt  dem  tilbage;  de  var  overbevist 
om  guddommeligheden  af  deres  mission,  og  derfor  kunne 
intet  få  dem  til  at  vige  tilbage.  De  vidste,  hvorfor  de  var 
kommet  til  landet  højt  mod  nord.  Spørgsmålet  var  blot:  Hvor- 
dan skulle  arbejdet  gribes  an?  Ingen  i  Danmark  kendte  noget 
til  Kirken  og  dens  lære  ud  over  rygter,  der  var  kommet  fra 
Amerika.  Ingen  havde  nogensinde  set  Salt  Lake  City.  Hvad 
var  mere  naturligt,  end  at  missionærerne  overværede  møder 
hos  folk,  der  havde  trukket  sig  tilbage  fra  folkekirken,  fordi 
den  ikke  havde  tilfredsstillet  deres  længsler  og  krav.  Den 
slags  mennesker  søgte  efter  sandheden  og  granskede  skrif- 
ten. Her  var  det  naturlige  arbejdsfelt  for  disse  missionær- 
pionerer. I  København  fandtes  der  en  lille  menighed  af  bap- 

tister,  hvis  præst  var  Peter  C.  Mønster.  Her  i  denne  menig- 
hed fandt  missionærerne  sig  mange  venner,  som  de  efter- 
hånden fik  interesserede  i  deres  budskab.  Det  vil  måske  her 
være  af  interesse  at  se,  hvordan  de  første  dage  gik  for  mis- 
sionærerne efter  deres  ankomst  den  14.  juni.  Den  første  søn- 
dag, den  16.  juni,  overværede  de  fire  missionærer  den  lille 
baptist-menigheds  møder.  Hr.  Mønster  modtog  ældsterne  ven- 
ligt og  hjerteligt  og  lovede  at  besøge  dem,  den  følgende  dag. 
Om  eftermiddagen  fik  de  besøg  af  en  kaptajn  Simonsen,  fa- 
der til  den  unge  dame,  der  boede  hos  hr.  og  fru  Malling. 
Han  talte  engelsk  og  kunne  derfor  føre  en  samtale  med  mis- 
sionærerne, som  fik  værdifalde  oplysninger  af  ham  om  sæ- 
der og  skikke  og  landets  befolkning. 

Den  næste  dag,  mandag  den  17.  juni,  besøgte  Mønster  mis- 
sionærerne.  Ældste   Snow  skrev  følgende  herom: 

»Hr.  Mønsters  besøg  om  mandagen  var  meget  interessant. 
Han  gav  en  kort  beskrivelse  af  sit  liv  gennem  de  sidste  8  år. 
Han  var  omkring  50  år  gammel,  og  hans  åsyn  og  hele  hold- 
ning bar  præg  af  intelligens,  ydmyghed  og  oprigtighed,  og  han 
var  den  første  i  Danmark  i  de  senere  år  til  at  prædike  dåb  ved 
nedsænkning.  Han  var  blevet  forfulgt  omtrent  på  samme  måde 
som  de  hellige  i  Amerika.  Han  var  ofte  blevet  fremstillet  i 
forhør  hos  dommere,  var  blevet  idømt  bøder  og  havde  været 
fængslet  seks  gange,  tre  år  i  alt  -  og  alligevel  var  han  ble- 
vet ved  med  at  forkynde  sin  lære,  og  omkring  350  mennesker 
var  blevet  døbt  i  Baptistkirken.  Havde  han  været  udlænding, 
ville  han  være  blevet  udvist  af  landet,  men  eftersom  han  var 
dansk  statsborger,  kunne  de  kun  idømme  ham  bøder  og  fæng- 
selsstraffe. Men  jo  mere  han  blev  forfulgt,  desto  flere  ven- 
ner samlede  der  sig  om  hans  banner,  indtil  nu  -  ved  den  nye 
stedfundne  politiske  omvæltning  -  da  hans  anklagere  og  for- 
følgere -  folkekirkens  præster  -  er  blevet  begrænset  i  deres 
magt,  og  han  nyder  nu  forholdsvis  fred  og  ro.  Rigsdagen  har 
endnu  ikke  lovfæstet  de  nødvendige  lovforslag  til  at  udøve 
grundlovens  frisindede  bestemmelser  med  hensyn  til  religion, 
og  de  gamle  love  kan  stadig  håndhæves,  selv  om  de  er  ble- 
vet en  del  upopulære.  ***  Jeg  fortalte  hr.  Mønster,  hvad  Her- 
ren havde  gjort  for  sit  folk  i  Amerika,   Kirkens   opståen   og 

fremgang  -  kort  sagt  deres  åbenbaringer  og  forfølgelser  o.  s.  v. 
Jeg  fortalte  ham,  at  Herren  havde  sendt  os  til  dette  land,  ikke 
for  at  ophæve  noget  som  helst  godt,  som  han  havde  gjort, 
men  for  at  han  og  hans  menighed  og  alle  andre  mennesker, 
som  ville  høre  på  os,  kunne  modtage  mere  og  få  kraft  og 
styrke  til  at  udføre  et  langt  større  værk  i  landet.  Vort  vid- 
nesbyrd havde  stor  virkning  på  ham.  Han  modtog  det  med 
megen  fordragelighed,  lovede  at  undersøge  vort  budskab  og 
søge  Herren.  Vi  lånte  ham  Mormons  Bog  til  at  læse  og  også 
broder  Hansens  oversættelse  i  manuskriptform  af  den.  *  * 
Efter  at  han  havde  taget  afsked  med  os,  bøjede  vi  os  for 
Herren  og  bad  vor  Fader  om  at  udgyde  sin  Ånd  over  ham 
og  de  oprigtige  af  hjertet  blandt  hans  tilhængere  og  oprejse 
blandt  dem  venner  og  medarbejdere  i  Guds  værk.« 

Om  tirsdagen  den  18.  juni  aflagde  ældsterne  Snow  og  Dykes 
besøg  hos  den  amerikanske  gesandt  i  København,  Mr.  Wal- 
ter Forward,  som  modtog  dem  meget  venligt  og  stillede  dem 
en  del  spørgsmål  angående  Kirken. 

Den  næste  dag,  onsdag  den  19.  juni,  tog  John  E.  Forsgren 
afsked  med  de  andre  brødre  for  at  tage  til  Sverige  og  åbne 
missionsmarken  blandt  sine  landsmænd  dér.  Det  var  hans 
hensigt  at  rejse  til  Gafle,  hvor  hans  far  og  familie  boede.  Han 
havde  ikke  været  i  forbindelse  med  faderen  i  20  år. 

Den  anden  søndag  i  Danmark,  den  23.  juni,  ledsagede  æld- 
ste Snow  hr.  Mønster  til  en  lille  landsby  ved  navn  Ishøj  i  nær- 
heden af  København,  hvor  der  fandtes  en  lille  menighed  af 
Baptistkirken.  Broder  Snow  blev  præsenteret  for  forsamlin- 
gen og  talte  derefter  til  de  tilstedeværende  med  hr.  Mønster 
som  tolk. 

I  den  korte  tid,  missionærerne  havde  været  i  Danmark, 
havde  de  allerede  skaffet  sig  en  del  venner  og  interesserede. 
De  havde  benyttet  tiden  til  at  forklare  evangeliets  principper 
og  evangeliets  budskab.  De  havde  ikke  holdt  nogen  møder, 
men  havde  aflagt  besøg  i  hjemmene  og  overværet  møder  i 
baptistkirken.  En  anden  bemærkelsesværdig  dato  i  Den  dan- 
ske Missions  historie  er  søndag  den  21.  juli,  da  ældsterne  af- 
holdt deres  første  møde  i  København  i  Peter  Beckstrøms  hjem. 
Denne  familie  boede  i  St.  Kongensgade,  i  hjertet  af  Køben- 

havn.  De  tilstedeværende  var  interesserede  og  lagde  en  sund 
nysgerrighed  for  dagen,  især  blandt  Mønsters  tilhængere. 
Men  i  den  følgende  uge  advarede  denne  sine  medlemmer 
imod  at  holde  flere  husmoder  af  frygt  for  at  nedkalde  forføl- 
gelser over  missionærerne,  som  måske  ville  resultere  i  deres 
udvisning  af  landet.  Han  kunne  heller  ikke  rigtig  lide  den 
interesse,  som  nogle  af  hans  sognebørn  viste  amerikanerne, 
som  han  kaldte  missionærerne.  Men  det  var  for  sent.  Sæden 
var  allerede  blevet  sået,  og  omkring  den  1.  august  havde  8- 
10  af  hans  lille  flok  bestemt  sig  til  at  blive  døbt.  De  fortalte 
ham  om  det,  men  han  advarede  dem  med  stærke  ord  om  ikke 
at  foretage  noget  sådan  skridt.  Da  hr.  Mønster  fandt  ud  af, 
at  hans  venner  fra  Amerika  havde  i  sinde  at  organisere  deres 
egen  menighed,  var  han  tilsyneladende  skuffet  og  trak  sig 
lidt  efter  lidt  tilbage  fra  missionærerne. 

Ældste  Snow  bad  de  nyomvendte  om  at  være  tålmodige 
og  vente  lidt  med  dåben,  til  de  var  fuldstændig  overbevist 
om  missionærernes  budskab.  Men  til  sidst  advarede  Herren 
ham  i  en  drøm  om  ikke  at  udsætte  dåbsdagen  længere.  Som 
følge  heraf  indbød  han  de  troende  til  et  lille  møde  søndag 
den  11.  august  1850,  hvor  Peter  O.  Hansen  læste  Trosartik- 
lerne for  dem  og  adskillige  uddrag  af  åbenbarirfger,  som  han 
havde  oversat.  Broder  Snow  talte  også  til  dem  med  breder 
Hansen  som  tolk  og  gav  dem  råd  og  vejledning  med  hensyn 
til  det  overordentlig  vigtige  skridt,  de  nu  var  i  færd  med  at 
tage.  Den  næste  dag  blev  bestemt  som  dåbsdagen. 

Denne  dag,  mandag  den  12.  august,  bør  skrives  med  flam- 
meskrift i  Missionens  annaler.  Femten  mænd  og  kvinder  blev 
om  aftenen  døbt  i  Øresund,  umiddelbart  uden  for  bygræn- 
sen, af  en  af  Herrens  apostle,  Erastus  Snow.  Vi,  der  er  fulgt 
efter,  vil  altid  stå  i  gæld  til  disse  pionerer,  som  modigt  og 
fordomsfrit  banede  vejen  for  evangeliets  videre  udbredelse 
i  Danmark.  Vi  nævner  disse  første  omvendte  med  den  stør- 
ste respekt  og  den  dybeste  beundring  og  bevarer  navnene 
på  dem  som  et  helligt  minde:  Ole  Ulrik  Christian  Mønster 
og  hustru,  Marie  Christine;  Hans  Larsen  og  hustru,  Eline 
Dorthea;  Andreas  Christian  Samuel  Hansen  og  hustru,  Ane; 
Johan  Bartholomæus  Førster  og  hustru,   Henriette;   Andreas 

Ågren  (svensk),  Anna  Beckstrøm  (svensk),  Johanne  Ander- 
sen og  Karen  Marie  Nielsen.  Desværre  er  protokollen  fra 
denne  første  tid  gået  tabt,  hvorfor  de  tre  andre  navne  ikke 
haves.  Den  næste  dag  døbte  ældste  George  P.  Dykes  endnu 
en  sjæl. 

En  anden  interessant  dag  i  Kirkens  historie  i  Danmark  er 
den  14.  august,  da  de  nylig  døbte  medlemmer  fik  håndspå- 
læggelse for  den  Helligånds  gave.  Vi  ser,  hvorledes  Kirken 
og  dens  medlemmer  går  fremad  dag  for  dag.  En  anden  be- 
mærkelsesværdig dag  er  søndag  den  18.  august,  da  der  blev 
afholdt  et  møde  hos  familien  Hans  Larsen  på  Christianshavn, 
hvor  andre  nyomvendte  blev  bekræftet  som  medlemmer  af 
Kirken  ved  håndspålæggelse.  En  anden  af  evangeliets  for- 
ordninger blev  også  udført  den  dag,  da  tre  af  broder  og  sø- 
ster Larsens  børn  blev  velsignet.  Navnene  på  disse  børn  var 
Petrine  Christine,  Marie  Magdalene  og  Margrete  Christine 
Larsen.  Vi  mindes  også  disse  små  børn,  som  var  de  første, 
der  blev  velsignet  ved  guddommelig  myndighed  i  Danmark. 

I  disse  første  bevægede  måneder  af  året  1850  mindes  vi 
endnu  en  anden  begivenhed,  som  også  fandt  sted  i  broder 
Larsens  hjem  på  Christianshavn  søndag  den  25.  august,  da 
nadveren  blev  administreret  for  første  gang  i  denne  udde- 
ling med  guddommelig  myndighed  i  Danmark. 

Vi  bør  også  her  nævne  endnu  en  begivenhed  af  den  stør- 
ste betydning,  som  også  fandt  sted  ved  dette  lille  møde.  Præ- 
stedømmet blev  for  første  gang  overdraget  et  par  lokale 
brødre.  Broder  Knud  H.  Bruun  blev  ordineret  til  præst  og 
Ole  U.  C.  Mønster  til  lærer  og  fik  til  opgave  at  våge  over 
Kirkens  medlemmer  på  Christianshavn. 

Det  er  interessant  at  drage  sammenligninger  med  de  før- 
ste kristnes  møder  og  møderne  i  Danmark.  Der  var  mange 
lighedspunkter.  De  første  kristne  menigheder  var  små  og 
holdt  til  huse  i  hjemmene,  akkurat  som  tilfældet  var  nu  i  Kø- 
benhavn. De  kristne  måtte  bevæge  sig  med  forsigtighed  på 
samme  måde  som  de  første  medlemmer  af  Kirken  i  Dan- 
mark. Der  var  allerede  tegn  på,  at  forfølgelser  kunne  bryde 
ud  til  en  hvilken  som  helst  tid.  Hvis  vi  kunne  have  overvæ- 
ret et  møde  i  Rom,  ville  vi  sandsynligvis  have  fundet  de  sam- 

me  vilkår  som  i  København,  men  også  den  samme  ånd.  De 
første  kristne  og  de  første  hellige  havde  den  samme  tro,  den 
samme  begejstring,  den  samme  nidkærhed  og  nærede  den 
samme  kærlighed  til  Kristus  og  hans  evangelium.  De  kunne 
synge,  bede  og  tale  med  begejstring  og  med  den  tro,  der  kan 
flytte  bjerge.  De  holdt  sammen,  og  de  måtte  holde  sammen 
for  at  bryde  stormen,  som  snart  ville  bryde  løs  i  al  sin  vælde. 
Forfølgelse  og  modgang  er  ikke  behagelige  elementer,  men 
de  har  en  vis  evne  til  at  rense  sjælen  og  skille  klinten  fra 
hveden. 

Vi  er  nu  nået  til  september  1850,  og  arbejdet  skrider  stadig 
fremad  i  København.  Flere  og  flere  medlemmer  indlemmes 
i  Kirken  i  København,  og  disse  nyomvendte  fortalte  med 
glæde  og  fryd  deres  oplevelser  til  venner  og  bekendte,  og 
mange  fiere  blev  interesserede  i  det  nye  og  forunderlige  bud- 
skab. Der  fandtes  nu  omkring  50  sidste  dages  hellige,  og 
missionærerne  mente,  at  det  ville  være  betimeligt  at  oprette 
en  gren,  og  et  specielt  møde  blev  arrangeret  den  15.  septem- 
ber 1850  i  et  lejet  lokale  i  Vingaardstræde,  og  her  blev  så 
den  første  gren  i  Danmark  organiseret,  endnu  en  vigtig  og 
bemærkelsesværdig  dato  i  Missionens  historie.  Ældste  George 
P.  Dykes  blev  indsat  som  grenspræsident  med  John  B.  For- 
ster som  grensskriver,  som  det  blev  kaldt.  Christian  Christian- 
sen blev  kasserer,  Lauritz  B.  Balling,  Ole  Svendsen  og  An- 
dreas Ågren  blev  indsat  som  finanskomite  med  den  yderli- 
gere opgave  at  undersøge  mulighederne  for  at  leje  et  pas- 
sende lokale,  hvor  medlemmerne  kunne  mødes.  Der  var  om- 
kring 50  medlemmer  til  stede  ved  dette  møde.  Det  varede 
ikke  længe,  førend  den  nedsatte  komité  havde  lejet  et  lokale 
af  en  hr.  Nehm.  Lokalet  var  beliggende  i  Lille  Kongensgade 
85  (nu  21).  Ældste  Snow  betalte  50  rigsdaler  i  husleje  for  tre 
måneder.  Bænke  og  stole  og  andet  fornødent  blev  bragt  til 
lokalet  af  medlemmerne,  som  gjorde  alt  hvad  de  kunne  for 
at  gøre  alt  så  tiltalende  som  muligt. 

Her  var  altså  begyndelsen  til  København  gren,  beskeden 
men  med  de  store  muligheder.  Lad  os  i  tankerne  gå  tilbage  til 
disse  første  medlemmer.  De  fleste  af  dem  var  fattige  og  be- 
skedne mennesker,  som  livet  på  mange  måder  ikke  havde 

der  opstår  et  åndeligt  legeme.«.  »Og  ligesom  vi  har  båret 
den  jordiskes  billede,  således  skal  vi  også  bære  den  him- 
melskes billede!««  (Journal  of  Discourses  10). 

Husk,  hvad  apostlen  Paulus  sagde:  »Thi  den  vantro 
mand  er  helliget  ved  sin  hustru.«  Nu  taler  jeg  ikke  om  en 
mand,  som  er  utro  i  den  forstand,  at  han  sætter  sin  hu- 
strus helbred  på  spil,  er  umoralsk  og  muligvis  helt  har 
berøvet  sig  selv  retten  til  selve  livet,  men  jeg  taler  blot 
om  dem,  som  lige  for  øjeblikket  ikke  synes  at  vise  nogen 
interesse  eller  som  for  tiden  tænker  mest  på  de  verds- 
lige ting.  Hvis  I  vil  gøre  jeres  del  som  hustruer  og  mødre 
med  tålmodighed  og  under  bøn,  kan  vi  med  det  samlede 
præstedømmes  magt  håbe  på  i  årene,  der  ligger  forude, 
at  se  en  vældig  vækkelse  af  interesse,  enighed,  tro  og  styr- 
kelse af  Sidste  Dages  Helliges  hjem  blandt  delte  folk. 

Og  nu,  kære  søstre,  I  skal  være  lederne  af  dette.  Del 
går  ikke,   med  mindre   mødrene   i   mange   hjem   tager   ini- 


tiativet. Giv  faderen  den  plads,  der  tilkommer  ham  og 
anspor  ham  til  at  indtage  den  plads;  hjælp  ham  til  at 
være  den  lærer  og  leder,  som  Herren  forventer,  at  fæd- 
rene skal  være  som  de,  der  har  præstedømmet. 

Jeg  anbefaler,  hvad  der  er  blevet  sagt  og  gjort  (ved 
denne  konference),  og  anbefaler  jer  til  de  yderligere  an- 
svar, som  dette  nye  program  vil  lægge  direkte  på  jer.  .  .  . 
Jeg  bærer  jer  mit  vidnesbyrd,  at  dette  er  som  alle  sådanne 
instruktioner  kommet  gennem  Herrens  inspiration  og 
åbenbaringer  til  dette  folk  i  denne  tid  for  at  Rigets  kræf- 
ter kan  samles  til  kamp  mod  de  onder  og  uoverstigelige 
problemer,  der  vil  komme  til  hjemmene,  og  som  kun  kan 
standses,  når  vi  underviser  vore  børn  i  Jesu  Kristi  Evan- 
gelium. Derom  bærer  jeg  mit  vidnesbyrd  og  efterlader  jer 
min  velsignelse  i  Jesu  Kristi  navn. 

For   Hjælpeforeningens   hovedbestyrelse 
Inger  Rasmussen 

VOR  FRELSER  TALER 


»Pas  på,  våg  og  bed!«  (Mark.  13:33,  King  James). 
Formål:  At  fremholde  bønnens  magt  og  nødvendigheden 
af  regelmæssig  bøn. 

Med  disse  få,  enkle  ord:  »Pas  på,  våg  og  bed!«  adva- 
rede Frelseren  fire  af  sine  udvalgte  apostle.  Som  i  hine 
dag,  således  også  i  dag:  vi  må  våge  og  bede.  En  betragt- 
ning af  emnet  bøn  er  altid  på  sin  plads. 

Når  vi  tror  på  Kristus,  må  vi  også  tro  på  bøn,  for  Han 
viste  —  især  ved  sine  mirakler  —  atter  og  atter  det  virk- 
ningsfulde i  denne  form  for  åndelig  aktivitet. 

Mesteren  sagde  ikke  til  os,  at  vi  skulle  bede  lejligheds- 
vis, men  pålagde  os  at  »bede  altid«.  (Luk.  21:36.)  Han  vi- 
ste selv  eksemplet.  Hvis  vor  Forløser  i  sin  fuldkommen- 
hed behøvede  den  hjælp,  som  stadig  bøn  er,  hvor  meget 
mere  har  vi  da  ikke  i  vor  ufuldkommenhed  behov  for  det! 

Før  Herren  tog  det  vigtige  skridt  at  udvælge  sine  Tolv 
Apostle,  står  der,  at  »Han  gik  ud  i  bjergene  for  at  bede, 
og  han  tilbragte  natten  i  bøn  til  Gud.«  (Luk.  6:12.)  Når 
vi  står  over  for  det  at  skulle  træffe  vigtige  afgørelser, 
kan  vi  have  brug  for  at  sige  med  disciplene:  »Herre,  lær 
os  at  bede.«   (Luk.  11:1.) 

Efter  at  have  bespist  de  fem  tusinde  sendte  Frelseren 
disciplene  foran  sig  i  et  skib.  »Og  da  han  havde  sendt 
skarerne  bort,  gik  han  op  i  bjergene  for  at  være  ene  og 
bede.  Da  det  blev  aften,  var  han  der  alene.«  (Matt.  14:23.) 

Når  vi  er  trætte  og  mismodige,  kan  bønnen  give  os  for- 
øgede, fysiske  kræfter,  når  vi  for  en  stund  trækker  os 
tilbage  fra  hverdagslivets  pres  og  genvinder  vor  åndelige 
balance.    »Når  du  beder,   så  gå  ind  i   dit  kammer  og  luk 


din  dør   og  bed   til  din   Fader,   som   er   i   løndom;   og   din 
Fader,  som  ser  i  løndom,  skal  betale  dig.«  (Matt.  6:6.) 

Dr.  Alexis  Carrel,  verdensberømt  for  33  års  videnskabe- 
lig undersøgelse  i  det  berømte  Rockefeller  Institut,  for- 
stod til  fulde  bønnens  kraft.  Han  erklærede: 

»Bøn  er  ikke  blot  tilbedelse,  men  den  er  den  stærke- 
ste form  for  energi,  et  menneske  kan  udvikle.  Bønnens 
indflydelse  på  det  menneskelige  sind  og  legeme  er  lige 
så   påviselig   som   f.  eks.   kirtlernes   indflydelse.    .  .  .   Bøn 
er   en   kraft,   der   er   lige   så   virkelig   som    den   jordiske 
tyngdekraft.   Som  læge  har  jeg  set  mennesker  løftet  op 
fra    sygdom    og   melankoli    gennem   bønnens    rolige    på- 
virkning, efter  at  al  anden  terapi  har  været  forgæves.« 
*  Mange  mennesker   har  intet  begreb   om   bønnens   magt; 
man  må   hellere  ynke   dem   end   dadle   dem.   De  har   ikke 
oplevet  den  opløftelse,  den  husvalelse  og  den  sjælelige  ud- 
vikling,  der  kommer  til  den  evige  del  af  vor  natur  gen- 
nem  forbindelse   med    vor    himmelske    Fader.    Ældste   Ri- 
chard L.  Evans  siger: 

»Den,   som   er   holdt   op   med   at   bede,   har   mistet   et 
stort  venskab,  og  den,  som  aldrig  har  bedt,  har  aldrig 
kendt   det    største   kammeratskab,    et   jordisk   menneske 
kan  finde:  menneskets  kammeratskab  med  sin  Skaber.« 
(Evans,  Richard  L.:  Unto  the  Hills,  page  130.) 
En  forfatter  forklarer  bønnen  således:   »  .  .  .  den  største, 
uanvendte  hjælpekilde  i  verden  i  dag,«    og  en  anden  ud- 
taler, at  hvis  der  skal  blive  håb  om  en  bedre  verden,  må 
»bøn,    som    er    åndens    vigtigste    udøvelse«,    blive    levende 
praktiseret  i  mænds  og  kvinders  liv.  »Pas  på,  våg  og  bed.« 


De  retsindiges  vej  er  at  vige  fra  ondt;  den  vogter  sit  liv, 
som  agter  på  sin  vej. 

Præstedømmets  genealogiske  klasse  i  G.  U.  F. 


I  begyndelsen  af  året  1831  blev  Kirkens  ældster  af  Her- 
ren advaret  om  at  passe  på  falske  påstande  og  falske 
lærdomme,  som  allerede  på  det  tidlige  tidspunkt  havde 
fundet  vej  til  Kirken.  Herren  gav  Profeten  Joseph  Smith 
en  klar  plan  til,  hvorledes  man  skulle  vide,  om  en  lærer 
var  fra  Gud  eller  om  han  var  en  falsk  lærer. 

To  koncise  vers  fra  denne  åbenbaring  siger:  »Og  se, 
nu  giver  jeg  jer  en  befaling:  Når  I  kommer  sammen,  skal 
I  belære  og  opbygge  hinanden,  for  at  I  kan  vide,  hvor- 
ledes I  skal  ordne  og  lede  min  kirke,  og  hvorledes  I  skal 
forholde  jer  med  hensyn  til  de  forskellige  punkter  i  mine 
love  og  befalinger,  som  jeg  har  givet  jer. 

Således  skal  I  blive  undervist  i  min  kirkes  lov  og  blive 
helliggjort  ved  det,  1  har  fået...«  (L.&P.  43:8—9). 

Dette  er  et  evigt  princip,  et,  som  ethvert  medlem  af 
Kirken  burde  blive  kendt  med.  Med  mindre  materialet 
opbygger  og  forbedrer  et  menneske,  er  det  ikke  af  Gud. 
Med  mindre  læreren  følger  de  instruktioner,  der  er  givet 
ham  af  dem,  der  har  myndighed  over  ham,  er  han  ikke 
i  harmoni  med  Kirken.  Præstedømmets  klasse  i  G.  U.  F. 
blev  oprettet  for  at  opbygge  og  opøve  præstedømmets 
medlemmer  og  deres  familier  med  et  klogt  og  specielt 
formål,  idet  klassen  bliver  undervist  i  henhold  til  et  be- 
stemt instruktionsmønster. 

Familiens  ophøjelse,  som  er  et  princip  i  evangeliet,  må 
belæres  som  sådant.  Det  er  rigtigt,  at  der  er  regler  og 
standarder  i  genealogi,  som  går  ud  på  at  opnå  dette  prin- 
cip i  evangeliet,  derfor  er  genealogiske  klasser  altid  ble- 
vet oprettet  som  hjælp  og  vejledning  for  de  hellige.  Vi 
må  imidlertid  huske  på,  at  kundskab  om  evangeliets  evige 
sandheder  og  opnåelsen  af  en  celestial  familie-organisa- 
tion er  målene  for  vort  arbejde  i  præstedømmet,  ikke  de 
forskellige   standarder  og  regler,   som  gælder  genealogien. 

Præstedømmets  genealogiske  komité  organiserede,  i  sam- 
arbejde med  G.  U.  F.,  en  klasse,  som  skulle  afholdes  sam- 
tidig med  G.  U.  F.  for  at  instruere  præstedømmets  med- 
lemmer og  deres  hustruer.  Det  var  ikke  komiteens  hen- 
sigt at  holde  op  med  eksisterende  G.  U.  F. -klasser,  men  at 
give  Kirken  en  lejlighed  til  at  lære  praktisk  genealogi 
som  et  redskab,  hvorigennem  det  livsvigtige  princip  om 
familie-ophøjelse   kan   opnås. 

Et  lektiekursus  med  titlen  »Genealogi  i  virksomhed« 
blev  skrevet  under  ledelse  af  præstedømmets  komité  i  det 
håb,  at  dette  formål  ville  kunne  opnås.  I  warder  og  grene, 
hvor  programmet  er  blevet  fulgt,  er  der  både  blevet  af- 
holdt Præstedømmets  G.  U.  F. -klasser  og  den  regelmæs- 
sige G.  U.  F. -klasse  for  voksne.  Det  har  aldrig  været  hen- 


sigten, at  klassen  i  præstedømmets  genealogi  skulle  er- 
statte eller  konkurrere  med  G.  U.  F.s   seniorklasse. 

Den  26.  oktober  1964  skrev  Præsident  Theodore  M.  Bur- 
ton, administrerende  direktør  for  præstedømmets  gene- 
alogiske komité,  et  brev  til  hver  biskop  i  Kirken,  hvori 
han  gav  vejledning  og  fremsatte  målet  for  præstedøm- 
mets klasse  i  G.  U.  F.  Vi  citerer  følgende  fra  dette  brev: 
»Kvorumpræsidenter  og  gruppeledere  bør  invitere  præste- 
dømmets medlemmer  og  deres  hustruer  til  at  deltage  i 
denne  klasse.  De  bedste  resultater  kan  opnås  gennem 
invitation,  og  på  denne  måde  begrænse  antallet  af  med- 
lemmer i  hver  klasse  til  ikke  at  overstige  omkring  tredive 
medlemmer,  så  klassens  leder  kan  tage  sig  personligt  af 
hver  eneste,  der  er  til  stede.  Grundkurset  vil  tage  om- 
kring tre  måneder  at  fuldføre,  så  det  vil  være  muligt  at 
have  fire  sådanne  grupper  i  løbet  af  året.  Det  er  menin- 
gen, at  klassen  skal  være  et  værksted,  som  kan  gøre  præ- 
stedømmets medlemmer  og  deres  hustruer  bekendt  med 
de  grundliggende  begreber  i  genealogisk  efterforsknings- 
arbejde.« 

Hovedformålet  med  klassen  er,  at  en  udvalgt  gruppe 
skal  modtage  genealogisk  arbejdsinstruktion,  og  ved  slut- 
ningen af  kurset  bør  de  vende  tilbage  til  den  regelmæs- 
sige G.  U.  F. -studiegruppe,  medens  en  anden  udvalgt  gruppe 
begynder  den  intensive  træning  i  værkstedsklassen.  På 
denne  måde  er  klassen  beregnet  til  at  fortsætte  året  igen- 
nem, men  klassens  medlemmer  vil  skifte  hvert  kvartal. 
Hvis  regelmæssigt  klassearbejde  i  G.  U.  F.  opgives  og  alle 
voksne  tvinges  ind  i  præstedømmets  genealogiske  klasse, 
hvad  ville  klassens  medlemmer  så  gøre  med  hensyn  til 
instruktion  i  G.  U.  F.,  efter  at  de  er  færdige  med  det  gene- 
alogiske »værksted«?  Der  er  nogle  få  lærere,  som  ikke 
forstår  dette  program,  og  som  fortsætter  med  den  samme 
gruppe  mennesker  år  ud  og  år  ind.  Det  er  ikke  hensig- 
ten med  præstedømmets  genealogiske  klasse  og  tilintet- 
gør selve  formålet  med,  at  den  er  organiseret,  idet  for- 
målet er,  at  hver  voksen  i  Kirken  til  sidst  skal  have  mod- 
taget praktisk  arbejdstræning  i  at  påbegynde  genealogisk 
efterforskningsarbejde. 

Det  er  rigtigt,  at  der  i  hver  enkelt  klasse  kan  være  nogle 
fremragende  medlemmer,  som  viser  sig  at  være  særligt  be- 
gavet på  dette  område.  Hvis  nogle  viser  en  sådan  evne, 
bør  de  anvendes  som  lærere,  der  hjælper  instruktøren  med 
nye  klasser,  så  klassens  medlemmer  kan  få  så  megen  in- 
dividuel, personlig  træning  som  muligt. 

Et  vigtigt  princip,  man  skal  huske,  når  man  underviser 
denne  genealogiske  klasse  i  G.  U.  F.,  er  ikke,  hvor  mange 


184 


der  er  til  stede,  men  hvor  mange,  der  udfører  efterforsk- 
ningsarbejde som  et  resultat  af  en  sådan  træning.  Kir- 
ken som  et  hele  ville  være  ivrig  efter  at  høre  op  med 
disse  genealogiske  klasser,  hvis  hvert  medlem  ville  blive 
optaget  af  efterforskningsaktiviteter.  Hvis  vi  følger  Kir- 
kens program,  vil  de  ønskede  resultater   opnås. 

I  en  tale  til  en  gruppe  komitémedlemmer  i  præstedøm- 
met den  8.  januar  1965  sagde  ældste  Harold  B.  Lee:  »Den 
største   fare,   vi   har,    er   at   afvige   fra   skrifterne    og    for- 


søge på  at  udarbejde  vore   egne   planer,   som  måske   er  i 
modstrid  med  Kirkens  politik.«. 

Vi  citerer  atter  ældste  Burtons  brev  til  biskopperne,  han 
siger:  »Præstedømmets  genealogiske  klasse  i  G.  U.  F.  har 
til  formål  at  stimulere  medlemmerne  i  det  arbejde  at  ud- 
arbejde og  indsende  familieskemaer  til  genealogisk  be- 
handling.«. 

(Udsendt  af  Præstedømmets  Genealogiske  Komité) 

Nadververs  for  august: 

».  . .  Dersom  I  altid  ihukommer  mig, 
skal  min  Ånd  være  hos  jer.«   (3  Nephi 
18:7). 
Nadververs  for  september: 

»Jesus  sagde:  .  .  .  Mit  hus  skal  være 
et  bedehus   .  .  .«    (Luk.   19:46). 

Søndagsskolesang  for  august: 

»Zion  er  af  Gud  beskyttet«.   (Nr.  43 

i   den  blå   sangbog,   se   instruktioner   i 

julinummeret  af  Stjernen  side  161). 

Søndagsskolesang  for  september: 

»0,  du  salighedens  klippe«.    (Nr.  62 

i  den  blå  sangbog). 


»O,  du  salighedens  klippe«,  forfatter  Joseph  L.  Town- 
send,  komponist  William  Clayson. 

David  var  kendt  som  »Israels  salmist«.  Han  er  positivt 
blevet  tillagt  forfatterskabet  til  73  af  salmerne  i  Det 
Gamle  Testamente.  De  udgør  den  mest  ophøjede  poesi  i 
litteraturen. 

En  anden  salme,  en  meget  smuk,  findes  i  Anden  Sa- 
muelsbog: 

»David  sang  Herren  denne  sang,  dengang  Herren  havde 
frelst  ham  af  alle  hans  fjenders  og  af  Sauls  hånd.  Han 
sang:  Herre,  min  klippe,  min  borg,  min  befrier,  min  Gud, 
mit  bjerg,  hvortil  jeg  tyr,  mit  skjold,  mit  frelseshorn,  mit 
værn,  min  tilflugt,  min  Frelser,  som  frelser  mig  fra  vold! 
.  .  .  Herren  lever,  højlovet  min  klippe,  ophøjet  være  min 
frelses  Gud.«  (II  Samuel  22:1—3,47). 

Med  dette  vidunderlige  digt  i  sinde  skrev  vor  egen  ven 
og  broder,  Joseph  L.  Townsend,  apoteker  og  forretnings- 


mand i  Payson,  Utah,  den  sang,  som  vi  nu  skal  øve.  Når  vi 
blader  gennem  vor  sangbog,  finder  vi,  at  han  har  skrevet 
et  stort  antal  sange,  som  alle  findes  i  vort  almindelige 
repertoire  og  ofte  bruges  på  grund  af  deres  fremragende 
kvalitet. 

William  Clayson,  komponisten,  skrev  musik  til  seks 
af  Joseph  F.  Townsends  sange.  Han  kom  fra  Irchester 
Gren  af  Kirken  i  England  og  bosatte  sig  i  Payson,  Utah, 
hvor  han  lærte  broder  Townsend  at  kende,  medens  han 
skrev  nye  salmer  for  de  sidste  dages  hellige.  De  var  begge 
veluddannede  mænd,  hvad  den  høje  kvalitet  af  deres  ar- 
bejde tydeligt  viser. 

Forfatteren  havde  tydeligt  for  øje,  at  det  er  Jesus, 
Kristus,  som  er  vor  frelses  ophav  og  klippe.  Paulus  sagde: 
»Og  da  han  havde  nået  fuldendelsen,  blev  han  ophav  til 
evig  frelse  for  alle,  som  er  lydige  mod  ham.«  (Hebr.  5:9). 
Og  til  korinterne  skrev  han:  ».  . .  og  alle  drak  den  samme 

åndelige  drik,  thi  de  drak  af  en  åndelig  klippe,  som  fulgte 
med;  og  den  klippe  var  Kristus.«  (1.  Kor.  10:4). 

Til  sanglederen  og  organisten: 

Denne  sang  er  velkendt  af  os  alle.  Vil  vi  bryde  os  om 
at  lære  den  lidt  bedre  at  kende?  Kan  organisten  spille 
den  udenad?  Kan  sanglederen  give  os  de  indledende  ord 
til  hvert  af  de  tre  vers?  Kan  vore  medlemmer  synge  så 
meget  som  første  vers  uden  bogen?  Kan  de  gøre  det  med 
overbevisning?  Kan  sanglederen  holde  tempoet  konstant? 
Kan  sanglederen  holde  sig  strengt  til  det  anbefalede  tempo 
på  84  slag  i  minuttet?  Har  du  prøvet  at  gøre  dette  ved  for- 
beredelsesmødet og  haft  nogen  til  at  kontrollere  det  med 
en  metronom  eller  sekundviseren  på  et  ur?  På  dette  sid- 
ste område  kan  der  sikkert  forbedres  meget. 

Et  godt  resultat  opnås  gradvis  gennem  trofast  overhol- 
delse af  mange  detailler.  Imidlertid  kan  det  at  stræbe 
efter   et   fremragende   resultat   sommetider   udføres   på   en 


temmelig  negativ  måde,  det  vil  sige,  ved  at  være  kritisk 
overfor  uvæsentlige  ting  og  drive  andre  til  nervøs  udfol- 
delse. En  sådan  fremgangsmåde  tilsløres  sommetider  med 
udtrykket  »perfektionisme«  —  men  ingen  har  glæde  af 
fremgangsmåden,    og    de    ønskede    resultater    opnås    ikke. 

En  bedre,  mere  positiv  måde  er  at  skabe  en  glad  at- 
mosfære. Vi  lader  folk  synge  et  helt  vers  uden  at  afbryde 
dem.  Vi  er  høflige,  hensynsfulde  og  vi  fremsætter  sagen 
om  de  ønskede  forbedringer  i  en  så  optimistisk  ånd,  at 
alle  er  tilfredse  og  vil  blive  glade  og  ivrige  for  at  stræbe 
efter  et  godt  resultat. 

Det  er  øjensynligt  ikke  let  at  være  en  perfekt  leder  af 
forsamlingssang,  heller  ikke  at  være  en  perfekt  organist 
eller  et  perfekt  medlem.  Men  vi  er  på  vej.  Hold  jer  for  øje, 
at  »hver  dag  bliver  det  forventede  resultat  bedre,  medens 
vi  kæmper  for  sandheden.« 

Alexander   Schreiner 


På  deres  frugter  skal  I  kende  dem 


Småskænderier  kan  man  ikke  undgå,  der  kan  altid  blive 
et  eller  andel  i  et  ægteskab,  man  kan  blive  uenige  om, 
men  når  det  bare  ikke  er  alvorligt  ment,  så  gør  det  ikke 
noget. 

Kære  søskende,  dette  er  ikke  en  læresætning  jeg  vil 
fremhæve,  men  et  ordbrug  vi  kender.  Små  godartede 
skænderier,  der  daglig  tager  vore  tankers  tid,  og  oplager 
pladsen  for  det  vi  bavde  mere  brug  for  at  tænke  på.  Hvis 
nogen  mener,  at  småskænderier  ikke  er  farlige,  og  at  det 
er  noget  man  ikke  kan  undgå,  så  hør  lige  denne  lille  hi- 
storie. Den  er  opdigtet,  for  det,  der  foregår  i  historien, 
finder  ikke  sted  i  en  mormonfamilie.   Selvfølgelig  ikke! 

En  søndagsskolelærer  stod  glad  op  en  søndagmorgen, 
lad  mig  lige  indflette  her,  at  hans  glæde  skyldtes,  at  han 
havde  tilrettelagt  dagens  lektie  i  god  tid  og  ikke  lige 
inden  han  skulle  ud  af  døren,  og  det  giver  sådan  en  dej- 
lig fred  i  sindet,  og  det  havde  vores  lærer  denne  søndag 
morgen. 

Han  så  sig  kærligt  om  efter  sine  morgensko,  og  opda- 
gede at  de  var  borte.  »Hvor  er  mine  morgensko,  og  hvem 
har  taget  dem?«  spurgte  han  pænt.  Der  kom  intet  svar, 
for  der  var  ingen,  der  hørte  det;  en  mormon  råber  nem- 
lig ikke  op  for  ingen  ting. 

Spørgsmålet  blev  gentaget  lidt  højere,  så  der  var  større 
chance  for,  at  det  ville  blive  hørt  af  andre  end  ham  selv, 
men  svaret  udeblev  stadig. 

»Hvor  er  mine  morgensko?«  råbte  han  så  højt,  at  det 
kunne  høres  i  hele  lejligheden.  Det  var  nemlig  vinter,  og 
gulvet  var  koldt  at  slå  på.  Pludselig  stod  hans  kone  i  dø- 
ren og  sagde:  »Hvordan  er  det,  du  står  og  skriger,  og 
hvorfra  skulle  jeg  dog  vide,  hvor  dine  morgensko  er,  de 
står  selvfølgelig  dér,  hvor  du  stillede  dem  i  aftes,  inden 
du  gik  i  seng.«.  »Jeg  stillede  dem  her;«  vor  lærer  pegede 
energisk  på  gerningsstedet,  »tror  du  ikke,  jeg  véd,  hvad 
jeg  går  og  laver.«  »Nej,  ikke  altid,«  sagde  hun  træt  og 
gik   sin  vej   for   at   fortsætte   sin   afbrudte   morgengerning. 

»Så  har  ét  af  børnene  taget  dem,«  råbte  han  efter 
hende,  »sig,  de  skal  komme  med  dem.« 

Nu  stod  hans  datter  lige  pludselig  i  døren,  hun  så  for- 
arget   på    sin    fader    og    sagde:    »Hvorfor    siger    du    altid 


»de«?  Fordi  Peter  låner  dine  morgensko,  skal  jeg  vel 
ikke  have  skylden.«  Hun  gik  såret  bort.  Hun  gik  aldrig  i 
fars  morgensko,  de  var  ubehagelige  at  have  på,  så  store 
de  var. 

Søndagsskolelæreren  balancerede  på  bare  tæer  ud  til 
badeværelsesdøren,  der  var  låset.  »Har  du  mine  morgen- 
sko?« råbte  han.  Peter  var  under  bruseren,  så  han  hørte 
ikke  så  godt.  »Hvad  siger  du?«  sagde  han.  »Kom  med 
mine  morgensko!«  hylede  familieoverhovedet.  »Jeg  har 
ikke  taget  dine  morgensko,«  lød  svaret.  »Hvem  skulle  så 
have  gjort  det,  om  jeg  må  spørge,  og  du  har  at  holde  dig 
lil  dine  egne  sko.« 

På  dette  tidspunkt  stod  fruen  i  huset  foran  sin  mand 
med  mørke  i  blikket:  »Sig  mig,  kunne  du  ikke  tage  hen- 
syn til  naboerne,  hvordan  er  det,  du  opfører  dig,  og  så 
skulle  du  gå  ind  og  se  under  din  seng,  for  skulle  jeg  kende 
dig  ret,  så  står  de  såmænd  nok  dér.« 

På  dette  tidspunkt  vil  vi  standse  historien,  det  var  el- 
lers en  skam,  for  jeg  havde  lige  sådan  nogle  gode  ideer. 

Men  vi  vil  indskrænke  os  til  at  konstatere,  at  morgen- 
skoene stod  under  sengen,  de  var  bare  skubbet  lidt  læn- 
gere ind,  da  Vovse  i  aftes  havde  indtaget  sin  yndlings- 
plads,  og  så  vil  jeg  lige  nævne,  at  resten  af  dagen  gik  ud- 
mærket, og  at  vor  lærers  lektie  var  god  og  velforberedt, 
der  var  endda  et  par  stykker,  der  kom  hen  og  sagde  tak 
for  lektien.  Jeg  må  heller  ikke  glemme  at  fortælle,  at  lek- 
tiens titel  var  den  samme  som  overskriften  på  denne  ar- 
tikel. 

Moralen  på  historien  kan  vi  få  hos  naboen,  og  den  ly- 
der som  så:  Der  går  de  såkaldte  hellige,  nu  skal  de  i  kirke, 
og  de  har  lige  skændtes,  så  hele  huset  rystede,  ja,  det  lød 
endda,  som  om  de  sloges,  nej,  siger  jeg,  man  skal  holde 
sig  fra  sådan  noget. 

Der  er  en  morale  til,  og  det  er:  Pas  på  de  små  ukrudts- 
frø,  så  små  de  er,  de  kan  brede  sig  over  hele  den  dejlige 
have  og  få  det  hele  til  at  ligne  et  morads  i  løbet  af  kun 
kort  tid. 

Venlig  hilsen 
Knud  Edsbcrg 

Forståelse  af,  at  eleverne  er  individuelt  forskellige 


af  Neal  A.  Maxwell 
Ottende  artikel  i  serien   »Fasthold  et   velkommen« 


Bemærk:  Denne  lærerlektie  er  en  del  af  en  serie,  som 
henviser  til  Søndagsskolens  Konference-emne  for  1964: 
»Fasthold  et  velkommen«.  Søndagsskolernes  generalbesty- 
relsesmedlemmer har  besøgt  stave  og  missioner  i  1964  for 
at  give  flere  instruktioner  om  dette  emne.  Alle  distrikts- 
bestyrelser  og  hovedbestyrelser  opfordres  indtrængende 
til  at  opbevare  disse  artikler  til  fremtidigt  brug.  Funktio- 
nærer i  Søndagsskolen  anmodes  om  at  studere  de  prin- 
cipper, der  fremsættes  i  disse  lektier,  og  bruge  dem  i  deres 
liv.  På  denne  måde  vil  et  vidtomspændende  »Fasthold 
et  velkommen«  blive  fremført  i  alle  Kirkens  søndagsskoler 
i  årene  1964  og  1965. 

»Fremdeles  er  det  med  himmeriget  ligesom  med  et  vod, 

der  blev  kastet  i  havet  og  indfangede  fisk  af  alle  slags.« 
(Matt.    13:47). 

Jesu  analogi  er  en  påkrævet  påmindelse  om  den  uende- 
lige mængde  forskellige  personer,  vi  møder  i  riget.  For- 
uden alle  de  personlige  forskelligheder,  som  verdslige  læ- 
rere møder,  må  vi  lærere  i  religion  have  med  endnu  en 
kilde  til  forskelle  at  gøre:  det  åndelige  niveau  blandt  elever 


»af  alle  slags«. 


En  klasse  i  Kirken  kan  rumme:  nogle,  som  keder  sig; 
nogle,  som  tager  deres  forbindelse  med  Kirken  op  til  en 
ubemærket,  men  vanskelig  og  pinefuld,  ny  vurdering; 
nogle,  som  er  besøgende  på  lynvisit  og  som  måske  baserer 
deres  fremtidige  tilstedeværelse  på  en  enkelt  » prøve  «- 
søndag;  nogle,  som  har  lyst  til  at  sige  forældre  eller  Kirken 
imod;  nogle,  hvis  idealisme  er  blevet  gjort  bitter,  og  et  be- 
tydeligt antal  trofaste,  velinformerede  medlemmer.  At  nær- 
me sig  lektien  på  en  upersonlig,  ukritisk  og  vilkårlig  måde 
er  ikke  at  være  »ivrigt  optaget«  af  undervisningen. 
Tilfældig  undervisning,  uden  følelse,  betyder,  at  vi  blot 
anser  os  selv  for  at  være  en  slags  bom,  gennem  hvilken 
medlemmerne  må  passere.  En  sådan  undervisning  vil  ikke 
bekymre  sig  om  individuelle  forskelle  og  vil  være  blottet 
for  varme. 

Vi  kan  kontrollere  vor  egen  holdning,  som  påvirker  vore 
anstrengelser  for  at  gøre  undervisningen  individuel,  ved 
forskellige  prøver.  For  det  første,  er  vor  forestilling  om 
vor  klasse  altfor  meget  forenklet?  Da  grupper  ofte  angi- 
ver normen  for  klasseundervisning,  kan  vi  fejlagtigt  an- 
tage, at  overfladisk  »ensartethed«  i  opførsel  antyder,  at  der 
ingen  forskel  er.  For  det  andet,  tror  vi  fejlagtigt,  at  tavs- 
hed er  enighed?  For  det  tredie,  antager  vi  naivt,  at  vore 
elever  står  på  samme  niveau  allesammen  med  hensyn  til 
forberedelse  i  evangeliet?  For  det  fjerde,  er  vi  udførlige 
i  vore  kommentarer  til  eller  ros  af  de  enkelte  elever? 
For  det  femte,  søger  vi  ganske  simpelt  at  fylde  eleverne 
med  kendsgerninger,  at  ramme  dem  ind  med  syvtommer- 
søm? 

Eleverne  kommer  til  os  med  forskelligt  øjeblikkeligt 
behov.  Nogle  har  brug  for  kærlighed  eller  venskab  mere 
umiddelbart  end  teologi.  Nogle  næsten  udfordrer  os  til  at 
undervise  dem  —  og  dog  er  der  ofte  en  udvej: 


Han  tegnede  en  cirkel,  som  lukkede  mig  ude  — 
kætter,  oprører,  som  man  kunne  lade  hånt  om. 
Men  kærlighed  og  jeg  havde  kløgt  til  at  vinde: 
vi  tegnede  en  cirkel,  som  tog  ham  med  ind! 

—  Edwin  Markham 

Mennesker  opfører  sig  ofte  i  overensstemmelse  med  det, 
de  selv  forestiller  sig  at  være.  Den  måde,  som  de  opfatter 
sig  selv  på  (at  være  smart,  at  kede  sig  ved  skriften,  at 
glæde  sig  over  livet  i  Kirken,  at  være  et  Guds  barn,  etc.) 
udøver  et  umådeligt  pres  på  deres  virkelige  opførsel.  Dette 
gør  det  nødvendigt,  at  vi  kender  vore  elever  godt  nok  til 
at  være  klar  over,  hvorledes  de  selv  forestiller  sig  at  være. 
En  elevs  opfattelse  af  sig  selv  kan  være  en  hjælp  i  for- 
hold til  undervisningssituationen.  En  større  fornemmelse 
af,  hvorledes  eleverne  opfatter  sig  selv,  ville  hjælpe  os 
til  at  fastslå  den  virkelige  betydning  af  hvad  vi  siger, 
for  så  vidt  de  enkelte  elever  angår.  Det  er  ganske  øjensyn- 
ligt, at  samspillet  mellem  elevens  selvopfattelse  og  under- 
visningen forøger  vor  viden  om  så  vel  som  vor  kærlighed 
til  vore  elever. 

Elevers  »antenner«  er  mere  følsomme  end  vi  ved,  ikke 
blot  i  forhold  til  varmen  i  vor  personlige  velkomsthilsen, 
men  også  med  hensyn  til,  om  deres  ideer  »stemmer« 
med  os,  lærerne,  eller  ej.  De  er  mere  følsomme,  end  vi 
ved,  med  hensyn  til  at  vurdere  vor  evne  eller  villighed 
til  at  lade  dem  lægge  deres  tvivlsspørgsmål  frem  for  os, 
hvor  sådanne  tvivlsspørgsmål  kan  behandles  effektivt  og 
forsvarligt  indenfor  Rigets   rammer. 

Så  meget  afhænger  også  af,  at  vi  ser  på  en  rastløs  og 
oprørsk  elev  med  nogen  sans  for  elevens  muligheder.  Pe- 
rikles  opfordrede  de  gamle  athenere  til  at  se  på  Athen 
»ikke  blot  for  hvad  hun  er,  men  for  hvad  hun  har  magt 
Jil  at  blive.«  At  tro  på  den  enkelte,  som  han  kan  blive, 
kan  til  tider  være  det  eneste  afskrækkende  middel  mod 
fortvivlelse. 

Da  generationsforskelle  mellem  lærer  og  elev  er  nor- 
male, er  vi  kloge  lærere,  hvis  vi  kan  »koble  tilbage«,  så 
eleverne,  enkeltvis  eller  som  en  gruppe,  kan  føle  sig  fri 
til  at  tale  oprigtigt  med  os  angående  den  grad,  hvormed 
lektiekurset  imødegår  deres  individuelle  åndelige  fornøden- 
heder. Det  er  svært  at  se,  hvorledes  vi  kan  følge  Mesterens 
råd  »vogt  mine  får«,  når  vi  ofte  ikke  ved,  hvad  disse 
»fårs«  forskelligartede  fornødenheder  er.  En  bestemt  del 
af  evangeliet  kan  altid  anvendes  på  enhver  situation  i  livet 
»her  og  nu«,  og  en  del  af  vort  undervisningsarbejde  er  at 
kunne  slå  ned  på  de  rette  steder  og  tidspunkter  i  under- 
visningen. 

Endelig  er  vor  evne  til  at  byde  velkommen  og  gøre  un- 
dervisningen individuel  en  grundprøve  på  vor  evne  til  at 
elske,  og  vore  elever  vil  hurtigt  finde  ud  af,  om  vor  kær- 
lighed er  »uskrømtet  kærlighed«. 


Hulde  ord  er  som  flydende  honning,  søde  for  sjælen  og 
sunde  for  legemet. 

Dit  kald  som  rådgiver  for  det  aronnke  præstedømme 


»Og  Jesus  gik  frem  i  visdom  og  vækst  og  yndest  hos 
Gud  og  mennesker.«  (Luk.  2:52). 

Læg  mærke  til  udtrykket  gik  frem  —  »Jesus  gik  frem«. 
Ansvaret  hos  enhver,  der  kaldes  til  at  være  rådgiver  i  det 
aronske  præstedømme,  er  at  stimulere  hver  eneste  dreng 
på  en  sådan  måde,  at  han  vil  »gå  frem  i  visdom  og  vækst 
og  yndest  hos  Gud  og  mennesker.«  I  modsætning  til  noget 
af  den  løbende  litteratur,  der  nu  udgives,  har  en  ung  mand 
brug  for  andet  end  et  sæt  gråt  flonelstøj  og  en  overbevis- 
ning om,  at  han  kan  gøre  alt,  hvad  han  ønsker,  hvis  han 
blot  stiller  sig  i  kampstilling  og  viser  sin  faste  beslutning 
om  at  gå  frem  og  få  succes.  Mennesket  er  ikke  sig  selv 
nok.  Vækst  er  ikke  resultatet  af  selviske  tanker  og  selviske 
handlinger.  Vækst  og  fremgang  kommer  fra  kræfter,  der 
ligger  uden  for  den  enkelte.  Ja,  det  kan  endda  siges,  at 
intet  menneske  er  selvgjort. 

Se  blot  et  øjeblik  på  den  store  vækst,  der  finder  sted 
hos  en  ung  mand,  medens  han  er  på  mission.  Denne  vækst 
er  et  resultat  af  næring  uden  for  ham  selv.  Med  andre  ord, 
han  glemmer  sig  selv  og  udøver  sine  talenter  ved  at  hjælpe 
andre.  Det  er  nedslående  at  høre  lejlighedsvise  kommen- 
tarer fra  unge  mænd,  som  siger,  at  de  ønsker  at  gå  på  mis- 
sion med  det  formål  at  lære  at  tale  mere  flydende  eller  at 
udvikle  evnen  til  at  være  afbalanceret.  Man  må  huske,  at 
denne  udvikling  er  et  biprodukt  af  selvforglemmelse  ved 
tjeneste  overfor  andre. 

Som  rådgiver  for  det  aronske  præstedømme  har  man  et 
helligt  ansvar  for  at  opmuntre  drengene  til  at  tage  del  i 
aktiviteter,  projekter  og  evangeliediskussioner  —  hvad  der 
altsammen  er  beregnet  til  at  skaffe  erfaringer,  som  har  ind- 
flydelse på  karakteropbygningen.  En  rådgiver  er  mere  end 


blot  lærer  i  en  klasse  søndag  morgen.  Han  skal  være  en 
virkelig  kammerat  og  respekteret  ven  med  hver  eneste 
dreng,  vise  oprigtig  kærlighed  og  interesse  for  hver  eneste 
drengs  velfærd.  En  god  rådgiver  bekymrer  sig  ikke  om 
drengens  tidligere  fejltagelser  og  venter  ikke  og  opmuntrer 
ikke  til,  at  han  skal  betro  ham  sine  personlige  overtrædel- 
ser. Han  vil  snarere  lære  ham  at  læsse  disse  personlige 
byrder  over  på  biskoppen.  En  rådgiver  bør  føle  sig  per- 
sonligt ansvarlig  for  at  undervise  i  evangeliets  principper 
og  opmuntre  til  diskussion  om  evangelieemner.  Hans  op- 
gave er  at  lære  de  unge  mænd  at  bede,  at  modstå  fristelser, 
at  respektere  forældre,  og  at  udvikle  alle  de  dyder,  der  er 
nødvendige  for  at  vinde  yndest  hos  Gud  og  mennesker.  En 
god  rådgiver  vil: 
-fc     Inspirere  kvorummedlemmerne  til  at  holde  alle  budene 

og  forberede  sig  til  at  blive  missionærer. 

Gøre  sig  fortjent  til  og  oprette  gensidig  respekt. 

Give  opmuntring  og  forslag,  ikke  kritik. 

Vide,  hvad  hver  dreng  har  lært  at  gøre  særlig  godt. 

Være  en  god  ven,  blive  godt  kendt  med  drengens  fa- 
milie og  besøge  hjemmet  ofte. 

Have  balanceevne  og  gode  manerer  og  være  passende 

klædt. 

Gøre  kvorummedlemmerne  interesserede  og  give  dem 

opgaver  —  planlægge  interessante  aktiviteter. 

Tale  klart  og  tydeligt. 

Bruge  et  sprog,  som  kvorummet  kan  forstå. 

Ofte  bære  sit  vidnesbyrd. 

Studere  og  praktisere  en  god  undervisningsteknik  — 

tale  direkte  til  de  enkelte  —  resumere  vigtige  punkter. 

Være  et  godt  eksempel. 


ti 
ti 

ti 
ti 

ti 

ti 

ti 
ti 
ti 
ti 


ti 


Vort  behov  for  åndelighed 


Præsident  David  O.  McKay  definerer  åndelighed  som 
»Bevidstheden  om  sejr  over  ens  eget  jeg  og  om  samfund 
med  det  Uendelige.  Åndelighed  tilskynder  en  til  at  over- 
vinde vanskeligheder  og  erhverve  mere  og  mere  styrke.« 

Åndelighed  er  ikke  konstant  meditation  og  ligegyldighed 
overfor  omgivende  forhold  og  pligter;  derimod  er  det  at 
gøre  de  ting,  som  er  i  overensstemmelse  med  Guds  sind 
og  vilje.  Den  har  at  gøre  med  det  verdslige  liv  så  vel  som 
med  åndelige  ting.  I  vort  arbejde,  i  vor  leg,  i  vort  sam- 
vær med  vore  medmennesker,  og  selv  når  vi  er  alene,  må 
vi  bevidst  og  bestandig  kontrollere  vore  tanker  og  vore 
handlinger  og  holde  dem  i  harmoni  med  evangeliets  prin- 
cipper. 


Hos  enhver  findes  der  en  gnist  af  åndelighed,  som  var 
medfødt  hos  dem,  men  denne  gnist  synes  at  være  død  hos 
nogle  mennesker,  fordi  de  er  altfor  optaget  af  at  samle  sig 
rigdom  og  tilfredsstille  verdslige  ønsker,  og  deres  sind  er 
fyldt  med  bekymring,  tvivl  og  uretfærdighed.  Mange  af 
disse  mennesker  har  en  følelse  af  usikkerhed  og  føler,  at 
der  mangler  noget  i  deres  liv.  Folk,  der  er  blevet  omvendt 
til  Kirken,  har  udtalt,  at  de  følte  et  behov  efter  noget, 
men  de  var  ikke  klar  over,  hvad  det  var,  før  de  blev  under- 
vist i  evangeliet  og  begyndte  at  efterleve  dets  principper. 

Lydighed  mod  Guds  befalinger  er  nøglen  til  åndelighed. 
Vi  kan  imidlertid  ikke  vælge  de  befalinger,  som  vi  vil  være 
trofaste   overfor,   ved   at  adlyde   nogle   og  ignorere   andre. 

Med  mindre  vi  udvikler  tilstrækkelig  tro  på  Gud  til  at  ad- 
lyde hver  eneste  af  lovene,  som  Han  har  givet  os,  vil  vi 
ikke  modtage  ophøjelse  og  en  fylde  af  åndelighed.  Vi  må 
fortsat  studere  og  lære  Guds  befalinger;  for  hvis  vi  ikke 
ved,  hvad  befalingerne  er,  kan  vi  ikke  erhverve  os  fuld- 
kommenhed i  at  adlyde  dem. 

Ingen  på  jorden,  undtagen  Jesus  Kristus,  har  levet  et 
fuldkomment  liv;  men  et  af  formålene  med,  at  vi  er  her,  er 
at  gå  fremad  og  prøve  på  at  gøre  os  fuldkomne.  Hvis  vi 
stadig  stræber  efter  selvbeherskelse  og  efter  at  nå  åndelig- 
hed  og   fuldkommenhed,   kan   vi   måske   blive   fuldkomne 


med  et  skridt  ad  gangen.  Vi  kan  blive  hundrede  procent 
fuldkomne  i  at  betale  tiende  og  fasteoffer,  vi  kan  holde 
Visdomsordet  og  andre  sundhedslove,  vi  kan  blive  mere 
fuldkomne  i  at  holde  sabbatdagen  hellig,  i  at  overvære 
nadvermødet,  og  i  at  erhverve  de  mange  kristuslignende 
dyder,  indtil  vi  lidt  efter  lidt  bliver  fuldkomne  i  alle  ting. 

Når  vi  stræber  efter  at  opnå  åndelighed,  vil  vor  evne  til 
at  gøre  det  rigtige  vokse  og  styrkes,  og  vi  vil  føle  »bevidst- 
heden om  sejr  over  vort  eget  jeg  og  om  samfund  med  det 
Uendelige.« 


?■  vn  1 1  «>*k  «*■• 


Aldous  Huxley,  1963 
(Af  forord  til  Laura  A.  Huxley:  At  leve  og  elske) 


Mennesker  er  uden  sammenligning  dygtigere  og  klogere 
end  de  klogeste  dyr,  fordi  mennesker  kan  tale  og  tænke 
og  lade  ophobet  viden  gå  videre  fra  den  ene  generation 
til  den  næste.  Men  da  de  ofte  taler  tåbeligt,  tænker  ulo- 
gisk og  ærer  pseudoviden,  som  var  den  en  åbenbaret  sand- 
hed, kan  de  også  være  uden  sammenligning  dummere, 
mere  ulykkelige,  grusomme  og  rovgridske  end  det  mest 
ufølsomt  grumme,  stumme  dyr.  De  er  bare  brutale.  Mænd 
og  kvinder  er  i  stand  til  at  være    i;ævle  og  sindssyge.  Al- 


ligevel er  de   også  i   stand   til   at  være  fuldtud  menneske- 
lige —  ja  endog  af  og  til  lidt  mere  end  det. 

Bevidst  og  konsekvent  ondskab  er  sjælden.  De  fleste 
af.  os  mener  det  godt  og  vil  i  det  store  og  hele  helst  op- 
føre os  anstændigt.  Men  ak,  gode  hensigter,  der  søges  vir- 
keliggjort med  uduelighed,  er  netop  det,  som  vejen  til  hel- 
vede efter  ordsproget  er  brolagt  med.  Vi  kan  tale,  vi  ken- 
der de  store  ord,  intet  er  derfor  lettere  for  os  end  at  ud- 
tale høje  idealer.  Vanskeligheden  opstår,  når  vi  prøver  at 
oversætte  idealet  til  praksis. 


zre^&anllae  nukedei 


FØDSELSDAGE: 

Vi  siger  i  denne  måned  til  lykke  til  følgende  søskende: 

København  Centrum  Gren: 

Kristine   Sørensen,   Provstevej    11  A,    80    år   den   9.    au- 
gust. 

Skive: 

Karen  Marie  Larsen,  75  år  den  11.  august. 


Aarhus: 

Richard  Harald  Petrus   Isaksen,   65   år   den    13.   august. 
Jens   Johnsen    Charles   Nielsen,   60    år   den    16.    august. 

København  Søndre  Gren: 

Ane  Nielsine  Toft,  Mollerupvej  26,  80  år  den  20.  august. 

Nykøbing  F.: 

Helma  Marie  Jakholm  Larsen,  75  år  den  21.  august. 

Aalborg: 

Severinus  Valdemar  Nielsen,  70  år  den  30.  august. 
Elna  Augusta  Tranholm,  70  år  den  31.  august. 

BRYLLUP: 
Amager  Gren: 

Den  8.  maj  viedes  på  Københavns  Rådhus  søster  Marie 
Oline  Henriette  Olsen,  Amager  Gren,  til  broder  Svend 
Charles  Abrahamsen,  Central  Sjælland  Gren.  Stjernen  øn- 
sker  hjertelig   til   lykke! 

Bryllupper  i  Amerika: 

Tidligere  missionær  i  den  danske  mission,  Christian 
Skeen  Fonnesbech,  viedes  den  1.  juli  i  Salt  Lake  Temp- 
let  til   Sydney   Reed.    Stjernen   ønsker   hjertelig   til   lykke! 

Tidligere  missionær  i  den  danske  mission,  Eldon  C. 
Goliyhtly,  viedes  den  9.  juli  i  Logan  Templet  til  Mary 
Ann   Martin.    Stjernen   ønsker    hjertelig    til    lykke! 


VELSIGNELSER: 

København  Søndre  gren:  i.  april: 

Holger  Age  Videcrantz  og  Beryl  Wayman  Sloan  Vide- 
crantz's  to  børn,  Steven  John  Videcrantz  og  Jeanette 
Videcrantz,  begge  velsignet  af  ældste  Robert  Memmott. 

Dallas  Jaspar  Anderson  og  Kerstin  Margreta  Håkans- 
son Andersons  søn,  Orell  Christian  Anderson,  velsignet  af 
sin  fader. 


DØDSFALD: 
Odense: 

Den   13.   juni   døde   søster  Ellen  Louise  Sørensen,  knap 
63   år   gammel.   Æret   være   søster   Sørensens   minde! 


Hilsen   fra   Amerika: 

Søster  Mary  G.  Sorensen  og  hendes  søn  David  med 
hustru  og  barn  sender  deres  kærligste  hilsener  til  alle 
søskende  i  Danmark. 


Amager  Gren: 

Den  17.  juni  døde  broder  Ambrosius  Bøye,  83  år  gammel, 
og  blev  begravet  fra  kirken  på  Kretavej  den  22.  juni.  Æret 
være  broder  Bøges  minde! 


Dåb: 

Central   Sjælland:    17.  april: 

Svend  Charles  Abrahamsen 

Aarhus:    19.  juni: 
Knud   Peder   Pedersen 
Vera  Sonja   Pedersen 
Helge   Finn    Pedersen 
Joan   Mary   Pedersen 

København  Søndre  Gren:  12.  juni: 
Sussie  Linda   Neumann   Johansen 

København  Centrum  Gren:   12.   juni: 

Agnes   Karoline   Mikkelsen 

Aalborg:   9.   juni: 

Carlo   Christian   Andersen 

Rønne:   30.   maj: 

Jerril    Laraine   Bøving 

Magny   Kamilla   Rasmussen 


Døbt  af: 

Broder  Henri  Gerhard  Olsen 


Ældste   Finn   V.   Christensen 
Ældste  Roger  K.    Petersen 
Ældste   Roger   K.    Petersen 
Ældste  Finn  V.  Christensen 


Broder   Keld   Neumann  Johansen 

Ældste  James  M.   Lillywhite 

Ældste  John  Steenberg   Hansen 

Ældste  Dennis  Stowell 
Ældste  Chester  L.  Allen 


Håndspålæggelse  ved: 

Broder  Hans  Larsen 


Ældste  Roger  K.   Petersen 
Ældste  Finn  V.  Christensen 
Ældste  Larry  M.   Nielsen 
Ældste   Roger   K.    Petersen 


Broder   Keld   Neumann  Johansen 

Ældste  Harold  J.  Shaw 

Ældste   Bruce   D.   Hancey 

Ældste   Ronald   Lund 
Ældste  Rex  Gordon  Petersen 


Ordinationer: 
Aarhus:   30.  maj: 
Poul   Erik  Christensen 

København  Søndre  Gren:  30. 

Arnold  Holger  Julius  Jensen 
Chresten    Christensen 


maj: 


København   Nordre  Gren:   20.    juni: 
Hans  Sølvar  Brun 
Birger  Gustav  Anders  Munck 
Gert  Oliver  Torp  Roesen 

Silkeborg:   6.   juni: 

Ejmild  Peter  Rosenlund  Larsen 


Til: 

Diakon 


Lærer 
Lærer 


Ældste 
Ældste 
Ældste 


Præst 


Ordineret  af: 

Ældste  Larry  C.  Johnson 


Broder  Magnus  William  Olesen 
Broder  Egon   Marinus   Bolvig 


Missionspræsident  R.  Earl  Sorenson 
Missionspræsident  R.  Earl  Sorenson 
Missionspræsident  R.   Earl   Sorenson 


Broder   Rasmus  A.   L.  Jensen 


Missionærforflyttelser: 

11.  juni: 
David  Racker 
Lynn  Jensen 
Richard  Michaelis 
Robert  Weierman 
Don  R.  Nelson 
Flemming  Fano 
Ray  D.  Olsen 
Woodrow  Rasmussen 
Ralph  B.  Olson 
Finn  Christensen 
Cai  J.  Nielsen 
Orson  Dietz 
Larry  Nielson 
James  Lillywhite 


Fra: 

Vesterbro 

Vesterbro 

Valby 

Hvidovre 

Valby 

Frederiksberg 

Vanløse 

Slagelse 

Ringsted 

Aarhus 

Roskilde 

Randers 

Frederikshavn 

Bispebjerg 


Til: 

Aalborg 

Frederiksberg 

Søborg 

Ballerup 

Slagelse 

Roskilde 

Helsingør 

Vanløse 

Bispebjerg 

Fredericia 

Randers 

Frederikshavn 

Aarhus 

Rødovre 


Leonard  Rustad 
Paul  L.  Sanders 
18.  juni: 

Margene  Anderson 
Barbara  Christensen 
Arva  Wahlen 
25.  juni: 
Terry   Booras 
Harold  J.  Shaw 
Samuel  Jones 
Harold  Johansen 
Stanley  Buxton 
Brent  Nay 
Henri  Jensen 
Orson  Dietz 


Fredericia 
Helsingør 

Aarhus 

Randers 

Missionskont. 

Hjørring 

Bispebjerg 

Bagsværd 

Amager 

Nørresundby 

Missionskont. 

Holte 

Frederikshavn 


Missionskont. 
København 

Odense 

Missionskont. 

Aarhus 

Missionskont. 

Vesterbro 

Amager 

Hvidovre 

Valby 

Nørresundby 

Frederikshavn 

Hjørring 

Ny  statistiksekretær 

Den  25.  juni  er  ældste  Leonard 
Rustad  blevet  kaldet  som  stati- 
stiksekretær i  den  danske  mis- 
sion. 

Ældste  Rustad  er  født  den  14. 
oktober  1939  som  søn  af  Mr.  og 
Mrs.  Walter  L.  Rustad,  Salt  Lake 
City,  Utah. 

Han  ankom  til  Danmark  den 
15.  oktober  1963  og  har  arbejdet  i  Hjørring  .Lyngby,  Sla- 
gelse og  Fredericia,  indtil  han  blev  kaldet  til  sit  nuværende 
kald. 

Vi   beder   Gud   velsigne   ældste   Rustad    i    det   store,    an- 
svarsfuld kald,  der  nu  er  pålagt  ham. 


Ny  missionssekretær 

Den  15.  juli  er  ældste  Terry 
Booms  blevet  kaldet  som  mis- 
sionssekretær i  den  danske  mis- 
sion. 

Ældste  Booras  er  født  den  21. 
januar  1944  som  søn  af  William 
og  Nelda  Booras,  Albany,  Cali- 
fornia. 

Han  ankom  til  Danmark  den 
11.  marts  1964  og  har  arbejdet  på  Amager,  i  Odense, 
Hernnig,  Aalborg  og  Hjørring,  indtil  han  blev  kaldet  til 
sit  nuværende  kald. 

Vi   beder   Gud   velsigne   ældste   Booras    i    det    store,    an- 
svarsfuld kald,  der  nu  er  pålagt  ham. 


Missionærankomtser: 

Med  S.A.S.  via  New  York  er  følgende  missionærer  den 
25.  juni  ankommet  til  den  danske  mission: 

Richard  Earl  Danley  fra  Phoenix,  Arizona,  beskikket 
til  at  arbejde  på  Vesterbro. 

Earl  Melvin  Ohlson  fra  Salt  Lake  City,  Utah,  beskikket 
til  at  arbejde  i  Valby. 

George  Vernon  Peterson  fra  Richfield,  Utah,  beskikket 
til  at  arbejde  på  Bispebjerg. 

Marshall  Maw  Paulsen  fra  Salt  Lake  City,  Utah,  beskik- 
ket til  at  arbejde  i  Bagsværd. 

Paul  Lyman  Reese  fra  Springville,  Utah,  beskikket  til  at 
at  arbejde  i  Hvidovre. 

Mark  Theodore  Wendelboe  fra  Las  Vegas,  Nevada,  be- 
skikket til  at  arbejde  i  Holte. 

Den  18.  juni  er  søster  Else  Jonna  Andersson  fra  Køben- 
havn blevet  kaldet  som  missionær  og  beskikket  til  at 
arbejde  i   Randers. 


Missionærai'løsninger: 

Følgende  missionærer  er  den  15.  juli  blevet  hæderlig 
afløst  fra  deres  rnission: 

Glen  G.  Simmons  fra  Helena,  Montana,  efter  sidst  at 
have    arbejdet    som    assistent    til   missionspræsidenten. 

Ronald  E.  Lund  fra  Preston,  Idaho,  efter  sidst  at  have 
arbejdet  i  Søborg. 

Larry  C.  Johnson  fra  Brigham  City,  Utah,  efter  sidst  at 
have   arbejdet   i   Aarhus. 

Thyce  O.  Petersen  fra  Salt  Lake  City,  Utah,  efter  sidst 
at  have  arbejdet  på  Amager. 

Donald  R.  Gunderson  fra  Salt  Lake  City,  Utah,  efter 
sidst  at  have  arbejdet  i  Esbjerg. 

Bruce  Hancey  fra  Salt  Lake  City  ,Utah,  efter  sidst  at 
have  arbejdet  i  Aalborg. 

Elmo  D.  Neilsen  fra  Leamington,  Utah,  efter  sidst  at 
have  arbejdet  i  Sønderborg. 


Richard  E.  Danley 


Earl  M.  Ohlson 


George  V.  Peterson  Marshall  M.  Paulsen 


Paul  L.   Reese 


Mark  T.    Wendelboe 


Else  Andersson 


Glen  G.  Simmons 


Ronald  E.  Lund 


Larry  C.  Johnson 


Thyce  O.  Petersen  Donald  R.  Gunderson 


Rruce  Hancey 


Elmo  D.  Neilsen 

DEM  OPLAGTE  GAVEIDE!!! 

En  grammofonplftde  med 

»THE1  NI \<.l \<.  MOIC  HO\S« 

Hjælp    missionærerne    med    at    udbrede    kendskabet    til         Overskudet  går  ubeskåret  til  bygningen  af  den  nye  kirke 

mormonerne,    forær    venner    og    bekendte    en    plade    med     på  Maglegårds  allé. 

»The  Singing  Mormons«. 

Du  har  dem  vel  selv?   Også  den  nye?                                           Skriv    i    dag    efter    prisliste:    Bent    Lindhardt,    Centrum 
Priser  fra  kr.  8,00 — 36,00.  Fås  både  i  mono  og  stereo.         Gren,  Priorvej  12,  København  F. 

Slægtsforskning  udføres   samvittighedsfuldt.   Britta  Brun, 
Solvej  8,  Ølstykke.  Telefon  (03)  323  Ølstykke  528. 

^wt^TMT 

Biler,  så  er  det  her  det  foregår.  Specialitet  er  stadig  fol- 
kevogne, men  andre  mærker  haves  også. 

Venlig  hilsen 
Mogens  -  HE  3280 

H.  P.  BALTZER 

Begravelsesforretning 

(Vanløse  Ligkistemagasin) 

Begravelser  ordnes  overalt  -  egen   rustvogn 

Jyllingevej  8  -  København  -  (01)7175  01 

USA-REJSER  I 
ET  BEDRE  PLAN 

De  kommer  hurtigst  til   USA  med  SAS  DC-8 
Royal  Viking  Jet,  for  kun  SAS  flyver  NON-STOP 
til  New  York.  På  kun  8  timer  er  De  fremme  - 
efter  en  vidunderlig  flyverejse  -  og  på  21 -dages 
billet  er  prisen  t/r  på  økonomiklasse 

KR.  2.629,-* 

USA  byder  på  en  hel  ny  verden  af  oplevelser, 
samtidig    med   at   hotelophold,    rundrejser    og 
måltider  koster  det  samme,  som   man  er  vant 
til    i    Europa.  Med   SAS  flyver   De  direkte  til 
New  York,  Chicago,  Los  Angeles,  Anchorage 
og  Montreal.  Få  alle  oplysninger  om,  hvordan 
De  »gør  USA«  på  en  almindelig  ferie,  ved  blot 
at  indsende  Deres  navn  og  adresse  til 
»USA-ferie«,   SAS,    Hammerichsgade,    Kbh.  V. 

"S/tS  ■  ■  ■  Deres  fly 

De  får  alle  oplysninger  hos  de  SAS-autoriserede  rejsebureauer 

*)  2.629,-  prisen  er  gældende  for  21-dages  billetter,  som  kan  udnyt- 
tes i  små  8  at  årets  12  måneder  -  nemlig   i   perioderne  28/6-19/8   og 
13/9-4/11  samt  14/2-2/6-66.  Desuden  gælder  21-dages  prisen  2871,-  i 
perioden  8/1'-65  til  10/2-66.  21-dages  billetter  kan  ikke  anvendes  for 
rejser  i  week-ends.  Billetpriserne  er  de  samme  fra  Kobenhavn,  Tir- 
strup, Aalborg,  Billund  og  Odense. 

Exportmodel 

splinterny  —  til  speciel  pris  —  glimrende  til  enropatur  — 
eller  en  tur  over  Atlanten.  Kan  derefter  sælges  til  overpris. 
Kontakt  MOGENS  —  HE  3280. 

Billetter  til  originalpriser:  TOG,  FLY,  SKIB,  hotel- 
reservationer, forsikringer,  valuta  m.  m.   Individuelle 
rejser,  selskabsrejser. 

JjalGEMSENS 

JERNBANEGADE  7  -  KØBENHAVN  V. 
TLF.  (01)  15  95  80 

Ryesgade  20  -  Århus  C.  -  Tlf.  (061)  2  99  66 

